ai4bharat/Pralekha huggingface dataset:
ਸਿੱਖਿਆ ਮੰਤਰਾਲਾ
‘ਕਾਸ਼ੀ ਤਮਿਲ ਸੰਗਮਮ੍’ ਵਿੱਚ ਹਿੱਸਾ ਲੈਣ ਵਾਲੇ ਤਮਿਲ ਪ੍ਰਤੀਨਿਧੀਆਂ ਦੇ 8ਵੇਂ ਸਮੂਹ ਨੇ ਹਨੂੰਮਾਨ ਘਾਟ ’ਤੇ ਪਵਿੱਤਰ ਡੁੱਬਕੀ ਲਗਾਈ
ਹਾਕੀ ਅਤੇ ਫੁੱਟਬਾਲ ਮੈਚਾਂ ਦੇ ਵਿੱਚ ਹਿੱਸਾ ਲੈਣ ਵਾਲੇ ਦੇ ਲਈ ਭਾਰਤ ਸਰਕਾਰ ਦੇ ਤਮਿਲਨਾਡੂ ਦੇ ਐਥਲੀਟਾਂ ਦਾ ਪਹਿਲੂ ਸਮੂਹ ਵਾਰਾਣਸੀ ਪਹੁੰਚਿਆ
ਤਮਿਲ ਪ੍ਰਤੀਨਿਧੀਮੰਡਲ ਦੇ 8ਵੇਂ ਸਮੂਹ ਨੇ ਮਹੀਨੇ ਭਰ ਚੱਲਣ ਵਾਲੇ “ਕਾਸ਼ੀ ਤਮਿਲ ਸੰਗਮਮ੍” ਦੇ ਦੌਰਾਨ ਗੰਗਾ ਨਦੀ ਦੇ ਤਟ ’ਤੇ “ਹਨੂੰਮਾਨ ਘਾਟ” ਵਿੱਚ ਪਵਿੱਤਰ ਡੁੱਬਕੀ ਲਗਾਈ। ਇਸ ਸਮੂਹ ਵਿੱਚ, ਅਧਿਕਤਰ ਤਮਿਲਨਾਡੂ ਦੇ ਉੱਦਮੀ ਸ਼ਾਮਲ ਸੀ। ਵਾਰਾਣਸੀ ਵਿੱਚ “ਹਨੂੰਮਾਨ ਘਾਟ” ਦੇ ਪਹਿਲਾਂ ‘ਰਾਮੇਸ਼ਵਰ ਘਾਟ’ ਦੇ ਨਾਮ ਨਾਲ ਪਹਿਚਾਣਿਆ ਜਾਂਦਾ ਸੀ। ਵਾਰਾਣਸੀ ਵਿੱਚ ਇਸ ਘਾਟ ’ਤੇ ਸਭ ਤੋਂ ਅਧਿਕ ਟੂਰਿਸਟ ਆਉਂਦੇ ਹਨ। ਇਸ ਘਾਟ ਦੇ ਆਸ-ਪਾਸ ਦੇ ਖੇਤਰਾਂ ਵਿੱਚ ਕੇਰਲ ਮਠ, ਕਾਂਚੀ ਸ਼ੰਕਰ ਮਠ, ਅੰਰਗੇਰੀ ਮਠ ਆਦਿ ਵਰਗੇ ਦੱਖਣੀ ਭਾਰਤੀ ਮਠ ਅਧਿਕ ਸੰਖਿਆ ਵਿੱਚ ਸਥਿਤ ਹਨ।
ਤਮਿਲ ਪ੍ਰਤੀਨਿਧੀਮੰਡਲ ਦੇ ਮੈਂਬਰਾਂ ਨੇ ‘ਹਨੂੰਮਾਨ ਘਾਟ’ ਸਥਿਤ ਪ੍ਰਾਚੀਨ ਮੰਦਿਰ ਵਿੱਚ ਪੂਜਾ-ਅਰਚਨਾ ਕੀਤੀ ਅਤੇ ‘ਹਨੂੰਮਾਨ ਘਾਟ’ ਦੇ ਕੋਲ ਸਥਿਤ ਸੁਬ੍ਰਹਮਈਯਮ ਭਰਤੀਯਾਰ ਦੇ ਆਵਾਸ ’ਤੇ ਵੀ ਗਏ।
ਭਾਰਤ ਸਰਕਾਰ ਵਿੱਚ ਕਾਰਜਸ਼ੀਲ ਤਮਿਲਨਾਡੂ ਦੇ ਐਥਲੀਟਾਂ ਦਾ ਪਹਿਲਾਂ ਸਮੂਹ ਅੱਜ ਸਵੇਰੇ ਚਲ ਰਹੇ “ਕਾਸ਼ੀ ਤਮਿਲ ਸੰਗਮਮ੍” ਵਿੱਚ ਹਾਕੀ ਅਤੇ ਫੁੱਟਬਾਲ ਮੈਚਾਂ ਵਿੱਚ ਹਿੱਸਾ ਲੈਣ ਦੇ ਲਈ ਵਾਰਾਣਸੀ ਪਹੁੰਚਿਆ ਹੈ। ਭਾਰਤ ਖੇਡ ਅਥਾਰਿਟੀ  ਨੇ 8 ਤੋਂ 15 ਦਸੰਬਰ, 2022 ਤੱਕ ਬਨਾਰਸ ਹਿੰਦੂ ਯੂਨੀਵਰਸਿਟੀ  ਪਰਿਸਰ ਵਿੱਚ 8 ਦਿਨਾਂ “ਖੇਡ ਸਮਿਟ” ਦਾ ਆਯੋਜਨ ਕੀਤਾ ਹੈ।ਐੱਮਜੇਪੀਐੱਸ/ਏਕੇ
(Visitor Counter : 53
ਮੰਤਰੀ ਮੰਡਲ
ਕੈਬਨਿਟ ਨੇ ਅਸਿਸਟਿਵ ਟੈਕਨੋਲੋਜੀ 'ਤੇ ਸਿਹਤ ਖੋਜ ਵਿਭਾਗ  ਅਤੇ ਵਿਸ਼ਵ ਸਿਹਤ ਸੰਗਠਨ  ਦਰਮਿਆਨ ਪ੍ਰੋਜੈਕਟ ਸਹਿਯੋਗ ਸਮਝੌਤੇ 'ਤੇ ਹਸਤਾਖਰ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਸਿਹਤ ਖੋਜ ਵਿਭਾਗ  ਅਤੇ ਵਿਸ਼ਵ ਸਿਹਤ ਸੰਗਠਨ  ਦਰਮਿਆਨ ਪ੍ਰੋਜੈਕਟ ਸਹਿਯੋਗ ਸਮਝੌਤੇ 'ਤੇ ਹਸਤਾਖਰ ਕਰਨ ਬਾਰੇ ਜਾਣੂ ਕਰਵਾਇਆ ਗਿਆ ਤਾਂ ਜੋ ਮੁੱਖ ਤੌਰ 'ਤੇ ਖੋਜ, ਇਨੋਵੇਸ਼ਨ, ਅਤੇ ਸਮਰੱਥਾ ਨਿਰਮਾਣ ਰਾਹੀਂ ਕਿਫਾਇਤੀ ਅਸਿਸਟਿਵ ਟੈਕਨੋਲੋਜੀ ਤੱਕ ਪਹੁੰਚ ਨੂੰ ਉਤਸ਼ਾਹਿਤ ਕੀਤਾ ਜਾ ਸਕੇ।
ਪ੍ਰੋਜੈਕਟ ਸਹਿਯੋਗ ਸਮਝੌਤੇ ‘ਤੇ , ਡਬਲਿਊਐੱਚਓ ਦੁਆਰਾ 10.10.2022 ਨੂੰ ਅਤੇ ਸਿਹਤ ਖੋਜ ਵਿਭਾਗ  ਦੁਆਰਾ 18.10.2022 ਨੂੰ ਹਸਤਾਖਰ ਕੀਤੇ ਗਏ ਸੀ।
ਇਸ ਸਹਿਯੋਗ ਦਾ ਉਦੇਸ਼ ਅਸਿਸਟਿਵ ਟੈਕਨੋਲੋਜੀ ਤੱਕ ਪਹੁੰਚ ਵੱਲ ਵਿਸ਼ਵਵਿਆਪੀ ਧਿਆਨ ਖਿੱਚਣ, ਖੋਜ ਅਤੇ ਨਵੀਨਤਾ ਨੂੰ ਉਤਸ਼ਾਹਿਤ ਕਰਨ ਅਤੇ ਢੁਕਵੇਂ ਟ੍ਰੇਨਿੰਗ ਪ੍ਰੋਗਰਾਮਾਂ ਨੂੰ ਵਿਕਸਿਤ ਅਤੇ ਪ੍ਰਸਾਰਿਤ ਕਰਨ ਵੱਲ ਕੰਮ ਕਰਨਾ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 158.04 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 80 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 94.09% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 2,38,018 ਨਵੇਂ ਕੇਸ ਸਾਹਮਣੇ ਆਏ
ਹੁਣ ਤੱਕ ਕੁੱਲ 8,891 ਓਮੀਕ੍ਰੋਨ ਦੇ ਮਾਮਲੇ ਸਾਹਮਣੇ ਆਏ; ਕੱਲ੍ਹ ਦੇ ਮੁਕਾਬਲੇ 8.31% ਦਾ ਵਾਧਾ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 17,36,628
ਸਪਤਾਹਿਕ ਪਾਜ਼ਿਟਿਵਿਟੀ ਦਰ 14.92%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 80 ਲੱਖ ਤੋਂ ਅਧਿਕ  ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 158.04 ਕਰੋੜ ਤੋਂ ਅਧਿਕ  ਤੋਂ ਅਧਿਕ ਹੋ ਗਈ।
ਇਹ ਉਪਲਬਧੀ 1,69,76,817 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ। ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,90,491
|
|
ਦੂਸਰੀ ਖੁਰਾਕ
|
|
97,85,938
|
|
ਪ੍ਰੀਕੌਸ਼ਨ ਡੋਜ਼
|
|
19,92,671
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,89,252
|
|
ਦੂਸਰੀ ਖੁਰਾਕ
|
|
1,70,67,978
|
|
ਪ੍ਰੀਕੌਸ਼ਨ ਡੋਜ਼
|
|
16,85,446
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
3,59,30,929
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
52,70,37,267
|
|
ਦੂਸਰੀ ਖੁਰਾਕ
|
|
37,23,42,067
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
19,78,94,832
|
|
ਦੂਸਰੀ ਖੁਰਾਕ
|
|
16,19,28,196
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,32,93,789
|
|
ਦੂਸਰੀ ਖੁਰਾਕ
|
|
10,12,96,621
|
|
ਪ੍ਰੀਕੌਸ਼ਨ ਡੋਜ਼
|
|
14,06,293
|
|
ਪ੍ਰੀਕੌਸ਼ਨ ਡੋਜ਼
|
|
50,84,410
|
|
ਕੁੱਲ
|
|
1,58,04,41,770
ਪਿਛਲੇ 24 ਘੰਟਿਆਂ ਵਿੱਟ 1,57,421 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 3,53,94,882 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 94.09% ਹੋ ਗਈ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 2,38,018 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 17,36,628 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 4.62% ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 16,49,143 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 70.54 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਟੈਸਟ ਸਮਰੱਥਾ ਵਧਾਈ ਗਈ ਹੈ, ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 14.92% ਹੈ, ਰੋਜ਼ਾਨਾ ਤੌਰ ‘ਤੇ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 14.43% ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੂਸਰੇ ‘ਨੈਸ਼ਨਲ ਯੂਥ ਪਾਰਲੀਮੈਂਟ ਫੈਸਟੀਵਲ’ ਦੇ ਜੇਤੂਆਂ ਤੇ ਫ਼ਾਈਨਲ ਪੈਨਲਿਸਟਸ ਦੀ ਸ਼ਲਾਘਾ ਕੀਤੀ
ਸਾਰੇ ਭਾਸ਼ਣਾਂ ਦੇ ਟਵੀਟ ਕਰਕੇ ਨੌਜਵਾਨ ਉਪਲਬਧੀਕਾਰਾਂ ਦੀ ਤਾਰੀਫ਼ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਦੂਸਰੇ ‘ਨੈਸ਼ਨਲ ਯੂਥ ਪਾਰਲੀਮੈਂਟ ਫੈਸਟੀਵਲ’ ਦੇ ਜੇਤੂਆਂ ਤੇ ਫ਼ਾਈਨਲ ਪੈਨਲਿਸਟਸ ਦੀ ਸ਼ਲਾਘਾ ਕੀਤੀ। ਵੀਡੀਓ ਕਾਨਫ਼ਰੰਸ ਜ਼ਰੀਏ ਇਸ ਸਮਾਰੋਹ ਨੂੰ ਸੰਬੋਧਨ ਕਰਦਿਆਂ ਪ੍ਰਧਾਨ ਮੰਤਰੀ ਨੇ ਕਿਹਾ ‘ਤੁਹਾਡੇ ਅੱਜ ਦੇ ਸੰਵਾਦ ਤੇ ਵਿਚਾਰ–ਵਟਾਂਦਰੇ ਬਹੁਤ ਅਹਿਮ ਹਨ। ਮੈਂ ਜਦੋਂ ਤੁਹਾਨੂੰ ਬੋਲਦਿਆਂ ਸੁਣ ਰਿਹਾ ਸਾਂ, ਤਾਂ ਇੱਕ ਵਿਚਾਰ ਮੇਰੇ ਮਨ ’ਚ ਆਇਆ ਤੇ ਮੈਂ ਫ਼ੈਸਲਾ ਕੀਤਾ ਕਿ ਮੈਂ ਤੁਹਾਡੀਆਂ ਪੇਸ਼ਕਾਰੀਆਂ ਆਪਣੇ ਟਵਿਟਰ ਹੈਂਡਲ ਤੋਂ ਟਵੀਟ ਕਰਾਂਗਾ, ਨਾ ਸਿਰਫ਼ ਤੁਹਾਡੇ ਤਿੰਨ ਜੇਤੂਆਂ ਦੀਆਂ, ਬਲਕਿ ਜੇ ਰਿਕਾਰਡ ਕੀਤੀ ਸਮੱਗਰੀ ਉਪਲਬਧ ਹੈ, ਤਾਂ ਮੈਂ ਉਨ੍ਹਾਂ ਸਭਨਾਂ ਦੇ ਭਾਸ਼ਣ ਵੀ ਟਵੀਟ ਕਰਾਂਗੇ, ਜੋ ਕੱਲ੍ਹ ਫ਼ਾਈਨਲ ਪੈਨਲ ’ਤੇ ਸਨ।’
ਪ੍ਰਧਾਨ ਮੰਤਰੀ ਦੇ ਟਵੀਟਸ ਹੇਠਾਂ ਦੇਖੇ ਜਾ ਸਕਦੇ ਹਨ।
ਰੱਖਿਆ ਮੰਤਰਾਲਾ
ਬ੍ਰਹਮੌਸ ਸੁਪਰਸੋਨਿਕ ਕਰੂਜ਼ ਮਿਜ਼ਾਈਲ ਦਾ ਸਫਲਤਾਪੂਰਵਕ ਪ੍ਰੀਖਣ ਭਾਰਤੀ ਨੇਵੀ ਦੇ ਸਟੀਲਥ ਵਿਨਾਸ਼ਕਾਰੀ ਆਈ.ਐੱਨ.ਐੱਸ.ਚੇਨਈ ਤੋਂ ਕੀਤਾ ਗਿਆ
ਬ੍ਰਹਮੋਸ, ਸੁਪਰਸੋਨਿਕ ਕਰੂਜ਼ ਮਿਜ਼ਾਈਲ ਦਾ ਸਫਲਤਾਪੂਰਵਕ ਪ੍ਰੀਖਣ ਅੱਜ ਭਾਰਤੀ ਸਮੁੰਦਰੀ ਫੌਜ ਦੇ ਸਵਦੇਸ਼ੀ ਨਾਲ ਤਿਆਰ ਕੀਤੇ ਗਏ, ਵਿਨਾਸ਼ ਕਰਨ ਵਾਲੇ ਆਈ.ਐਨ.ਐੱਸ. ਚੇਨਈ ਤੋਂ ਕੀਤਾ ਗਿਆ, ਜਿਸ ਨੇ ਅਰਬ ਸਾਗਰ ਵਿਚ ਇਕ ਨਿਸ਼ਾਨਾ ਬਣਾਇਆ। ਮਿਜ਼ਾਈਲ ਨੇ ਉੱਚ ਪੱਧਰੀ ਅਤੇ ਅਤਿਅੰਤ ਗੁੰਝਲਦਾਰ ਅਭਿਆਸਾਂ ਦੇ ਪ੍ਰਦਰਸ਼ਨ ਦੇ ਬਾਅਦ ਪਿੰਨ-ਪੁਆਇੰਟ ਸ਼ੁੱਧਤਾ ਦੇ ਨਾਲ ਨਿਸ਼ਾਨੇ ਨੂੰ ਸਫਲਤਾਪੂਰਵਕ ਮਾਰਿਆ ।
ਮਿਜ਼ਾਈਲ ਨੂੰ ਮੁੱਖ ਹਥਿਆਰ ਮੰਨਿਆ ਜਾਂਦਾ ਹੈ ਜੋ ਦੂਰੋਂ ਦੁਸ਼ਮਣ ਦੇ ਜਹਾਜ਼ਾਂ ਤੇ ਹਮਲਾ ਕਰਨ ਦੇ ਸਮਰੱਥ ਹੈ ।
ਬ੍ਰਹਮੌਸ 'ਪ੍ਰਾਈਮ ਸਟ੍ਰਾਈਕ ਹਥਿਆਰ' ਵਜੋਂ ਲੰਬੀ ਦੂਰੀ ਦੇ ਸਮੁੰਦਰੀ ਤੱਟ ਦੇ ਟੀਚਿਆਂ ਨੂੰ ਪੂਰਾ ਕਰ ਕੇ, ਲੜਾਈ ਵਿੱਚ ਜਲ ਸੈਨਾ ਦੀ ਜਿੱਤ ਨੂੰ ਯਕੀਨੀ ਬਣਾਵੇਗਾ । ਇਸ ਤਰ੍ਹਾਂ ਵਿਨਾਸ਼ਕਾਰੀ ਨੂੰ ਭਾਰਤੀ ਜਲ ਸੈਨਾ ਦਾ ਇਕ ਹੋਰ ਮਾਰੂ ਪਲੇਟਫਾਰਮ ਬਣਾ ਦੇਵੇਗਾ । ਬਹੁਪੱਖੀ ਬ੍ਰਹਮੋਸ ਸੰਯੁਕਤ ਰੂਪ ਵਿੱਚ ਭਾਰਤ ਅਤੇ ਰੂਸ ਦੁਆਰਾ ਤਿਆਰ, ਵਿਕਸਤ ਅਤੇ ਬਣਾਇਆ ਗਿਆ ਹੈ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਸਫਲਤਾਪੂਰਵਕ ਪ੍ਰੀਖਣ ਲਈ ਡੀ.ਆਰ.ਡੀ.ਓ. ਬ੍ਰਹਮੋਸ ਅਤੇ ਇੰਡੀਅਨ ਨੇਵੀ ਨੂੰ ਵਧਾਈ ਦਿੱਤੀ।
ਡੀ.ਡੀ.ਆਰ. ਅਤੇ ਡੀ ਸੱਕਤਰ ਅਤੇ ਡੀ.ਆਰ.ਡੀ.ਓ ਚੇਅਰਮੈਨ ਡਾ. ਜੀ ਸਤੀਸ਼ ਰੈਡੀ ਨੇ ਵਿਗਿਆਨੀਆਂ ਅਤੇ ਡੀ.ਆਰ.ਡੀ.ਓ., ਬ੍ਰਹਮੋਸ, ਇੰਡੀਅਨ ਨੇਵੀ ਅਤੇ ਉਦਯੋਗ ਦੇ ਸਮੂਹ ਕਰਮਚਾਰੀਆਂ ਨੂੰ ਇਸ ਸਫਲ ਪ੍ਰਾਪਤੀ ਲਈ ਵਧਾਈ ਦਿੱਤੀ। ਡਾ. ਰੈਡੀ ਨੇ ਦੱਸਿਆ ਕਿ ਬ੍ਰਹਮੋਸ ਮਿਜ਼ਾਈਲਾਂ ਕਈ ਤਰੀਕਿਆਂ ਨਾਲ ਭਾਰਤੀ ਹਥਿਆਰਬੰਦ ਸੈਨਾਵਾਂ ਦੀ ਸਮਰੱਥਾ ਨੂੰ ਵਧਾਵੇਗੀ।
ਏਬੀਬੀ / ਨਾਮਪੀ / ਰਾਜੀਬ
(
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਬਜਟ ਪੋਸਟ-ਕੋਵਿਡ ਭਾਰਤ ਦੇ ਵਿਜ਼ਨ ਦੇ ਅਨੁਕੂਲ ਹੈ
ਕੇਂਦਰੀ ਬਜਟ 'ਤੇ ਮੀਡੀਆ ਨਾਲ ਇੰਟਰਵਿਊ ਦੀ ਇੱਕ ਲੜੀ ਵਿੱਚ ਉੱਤਰ ਪੂਰਬੀ ਖੇਤਰ ਵਿਕਾਸ ; ਪ੍ਰਧਾਨ ਮੰਤਰੀ ਦਫ਼ਤਰ; ਪਰਸੋਨਲ, ਜਨਤਕ ਸਿ਼ਕਾਇਤਾਂ ਤੇ ਪੈਨਸ਼ਨਾਂ; ਪ੍ਰਮਾਣੂ ਊਰਜਾ ਵਿਭਾਗ ਅਤੇ ਪੁਲਾੜ ਵਿਭਾਗ ਵਿੱਚ ਰਾਜ ਮੰਤਰੀ , ਡਾ.ਜਿਤੇਂਦਰ ਸਿੰਘ ਨੇ ਕੇਂਦਰੀ ਬਜਟ ਨੂੰ ਪੋਸਟ ਕੋਵਿਡ ਭਾਰਤ ਦੇ ਵਿਜ਼ਨ ਦੇ ਅਨੁਕੂਲ ਦੱਸਿਆ। ਉਨ੍ਹਾਂ ਕਿਹਾ, ਹਾਲਾਂਕਿ ਇਹ ਇੱਕ ਆਰਥਿਕ ਦਸਤਾਵੇਜ਼ ਹੈ, ਪਰ ਅੱਜ ਪੇਸ਼ ਕੀਤੇ ਗਏ ਬਜਟ ਦੀ ਭਾਵਨਾ ਅਰਥਸ਼ਾਸਤਰ ਦੇ ਖੇਤਰਾਂ ਤੋਂ ਪਰੇ, ਮੋਦੀ ਦੀ ਅਗਵਾਈ ਵਾਲੇ ਭਾਰਤ ਦਾ ਰੋਡ ਮੈਪ ਹੈ, ਜੋ ਵਿਸ਼ਵ ਰਾਸ਼ਟਰਾਂ ਦੇ ਭਾਈਚਾਰੇ ਵਿੱਚ ਮੋਹਰੀ ਮੈਂਬਰ ਬਣ ਕੇ ਉਭਰਨ ਵਾਲਾ ਹੈ।
ਵਿਰੋਧੀ ਧਿਰ ਵਲੋਂ ਕੀਤੇ ਜਾ ਰਹੇ ਪ੍ਰਚਾਰ ਬਾਰੇ ਡਾ.ਜਿਤੇਂਦਰ ਸਿੰਘ ਨੇ ਕਿਹਾ, ਪੇਸ਼ ਕੀਤੇ ਗਏ ਬਜਟ ਨੇ ਸਾਰੇ ਆਲੋਚਕਾਂ ਨੂੰ ਚੁੱਪ ਕਰਾ ਦਿੱਤਾ ਹੈ ਅਤੇ ਉਨ੍ਹਾਂ ਨੂੰ ਸਿਰਫ ਨਿਖੇਧੀ ਦੀ ਖਾਤਰ ਆਲੋਚਨਾ ਕਰਨ ਲਈ ਛੱਡ ਦਿੱਤਾ ਹੈ। ਉਨ੍ਹਾਂ ਕਿਹਾ, ਆਮ ਆਦਮੀ ਉੱਤੇ ਵਧੇਰੇ ਬੋਝ ਜਾਂ ਦੇਣਦਾਰੀ ਪਾਉਣ ਦੀ ਬਜਾਏ, ਜਿਵੇਂ ਕਿ ਕਈ ਟਿੱਪਣੀਆਂ ਕਰਨ ਵਾਲਿਆਂ ਦੁਆਰਾ ਅਨੁਮਾਨ ਲਗਾਇਆ ਜਾ ਰਿਹਾ ਹੈ, ਬਜਟ 2021-22 ਅਸਲ ਵਿੱਚ ਕੋਵਿਡ ਮਹਾਮਾਰੀ ਦੀਆਂ ਮੁਸ਼ਕਲਾਂ ਨਾਲ ਜੂਝ ਰਹੇ ਰਾਸ਼ਟਰ ਲਈ ਰਾਹਤ ਵਜੋਂ ਆਇਆ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਬਜਟ ਵਿੱਚ ਕੀਤੀਆਂ ਪਹਿਲਕਦਮੀਆਂ ਦੁਨੀਆਂ ਦੇ ਹੋਰਨਾਂ ਦੇਸ਼ਾਂ ਨੂੰ ਵੀ ਪਾਲਣ ਕਰਨ ਦੀ ਦਿਸ਼ਾ ਵੱਲ ਤਿਆਰ ਕਰਨਗੀਆਂ। ਉਦਾਹਰਣ ਦੇ ਲਈ, ਸਿਹਤ ਖੇਤਰ ਨੂੰ ਉੱਚ ਤਰਜੀਹ ਨਾ ਸਿਰਫ ਬੇਮਿਸਾਲ ਹੈ, ਬਲਕਿ ਇੱਕ ਸਰਕਾਰ ਦੁਆਰਾ ਅਗਵਾਈ ਕੀਤੇ ਜਾ ਰਹੇ ਰਾਸ਼ਟਰ ਦੀਆਂ ਕੋਰੋਨਾ ਵੈਕਸੀਨ ਵਰਗੀਆਂ ਮਹਾਨ ਪਹਿਲਕਦਮੀਆਂ ਜਿਸ ਨਾਲ ਸਰੀਰਕ ਤੰਦਰੁਸਤੀ, ਬਚਾਅ ਸੰਬੰਧੀ ਸਿਹਤ ਸੰਭਾਲ ਅਤੇ ਤੰਦਰੁਸਤੀ ਦੇ ਟੀਚੇ ਅਮਲ ਵਿੱਚ ਆਉਂਦੇ ਹਨ, ਵਿੱਚ ਹਿੱਸਾ ਪਾ ਕੇ ਭਾਰਤ ਨੂੰ ਪੈਰਾਂ ਤੇ ਖੜ੍ਹਨ ਅਤੇ ਦੂਸਰਿਆਂ ਦੀ ਅਗਵਾਈ ਦਾ ਆਤਮ ਵਿਸ਼ਵਾਸ ਪ੍ਰਾਪਤ ਹੋਵੇਗਾ।
ਬਜਟ ਦੇ ਕੁਝ ਘੱਟ ਜਾਣੇ ਪਛਾਣੇ ਪਹਿਲੂਆਂ ਦਾ ਜ਼ਿਕਰ ਕਰਦਿਆਂ ਡਾ.ਜਿਤੇਂਦਰ ਸਿੰਘ ਨੇ ਕਿਹਾ, ਇਹ ਸਮਾਜ ਦੇ ਹਰ ਵਰਗ ਲਈ ਖੁਸ਼ਹਾਲੀ ਲੈ ਕੇ ਆਇਆ ਹੈ। ਇੱਕ ਪਾਸੇ, ਨੌਜਵਾਨਾਂ ਲਈ, ਸਟਾਰਟ-ਅਪਸ ਲਈ ਟੈਕਸ ਦੀ ਛੁੱਟ ਇੱਕ ਸਾਲ ਵਧਾ ਦਿੱਤੀ ਗਈ ਹੈ, ਦੂਜੇ ਪਾਸੇ ਬਜ਼ੁਰਗ ਨਾਗਰਿਕਾਂ ਲਈ, ਆਮਦਨ ਟੈਕਸ ਰਿਟਰਨ ਭਰਨ ਨੂੰ 75 ਸਾਲ ਤੋਂ ਵੱਧ ਉਮਰ ਦੇ ਪੈਨਸ਼ਨਰਾਂ ਨੂੰ ਛੋਟ ਦਿੱਤੀ ਗਈ ਹੈ।
ਜੰਮੂ-ਕਸ਼ਮੀਰ ਲਈ ਇੱਕ ਗੈਸ ਪਾਈਪ ਲਾਈਨ ਅਤੇ ਲੱਦਾਖ ਲਈ ਯੂਨੀਵਰਸਿਟੀ ਦਾ ਜ਼ਿਕਰ ਕਰਦਿਆਂ, ਡਾ.ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇਹ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਭਾਰਤ ਦੇ ਸਭ ਤੋਂ ਨਵੇਂ ਦੋ ਕੇਂਦਰੀ ਸ਼ਾਸਤ ਪ੍ਰਦੇਸ਼ਾਂ ਪ੍ਰਤੀ ਚਿੰਤਾ ਦਾ ਸੰਕੇਤ ਹੈ। ਉਨ੍ਹਾਂ ਨੇ ਉੱਤਰ-ਪੂਰਬ ਅਤੇ ਪੱਛਮੀ ਬੰਗਾਲ ਵਿੱਚ ਅਸਾਮ ਦੇ ਚਾਹ ਬਾਗ਼ਾਂ ਦੇ ਕਰਮਚਾਰੀਆਂ ਲਈ ਦਿੱਤੀ ਰਾਹਤ ਬਾਰੇ ਵੀ ਦੱਸਿਆ।
ਪ੍ਰਧਾਨ ਮੰਤਰੀ ਮੋਦੀ ਵੱਲੋਂ ਦਿੱਤੇ ਗਏ "ਆਤਮ ਨਿਰਭਰ ਭਾਰਤ" ਦੇ ਸੱਦੇ 'ਤੇ ਚੱਲਦੇ ਹੋਏ, ਜਿਤੇਂਦਰ ਸਿੰਘ ਨੇ ਇਸ ਸਾਲ ਦਸੰਬਰ ਵਿੱਚ 'ਗਗਨਯਾਨ' ਦੇ ਇਸਰੋ ਲਾਂਚ ਦੇ ਸੰਦਰਭ ਦੀ ਸ਼ਲਾਘਾ ਕੀਤੀ।
<> <> <> <> <> <<
ਐਸ ਐਨ ਸੀ
(Visitor Counter : 102
ਖਾਣ ਮੰਤਰਾਲਾ
ਖਣਿਜਾਂ 'ਤੇ ਰਾਇਲਟੀ ਦਰ ਵਿੱਚ ਵਾਧਾ
ਖਾਣ ਅਤੇ ਖਣਿਜ   ਐਕਟ 1957 ਦੀ ਧਾਰਾ 9  ਦੇ ਅਨੁਸਾਰ, ਹਰੇਕ ਮਾਈਨਿੰਗ ਲੀਜ਼ ਧਾਰਕ ਨੂੰ ਦੂਜੀ ਅਨੁਸੂਚੀ ਵਿੱਚ ਨਿਰਧਾਰਤ ਰਾਇਲਟੀ ਦਰਾਂ ਦੇ ਅਨੁਸਾਰ ਹਟਾਏ ਜਾਂ ਖਪਤ ਕੀਤੇ ਗਏ ਵੱਡੇ ਖਣਿਜਾਂ ਲਈ ਐੱਮਐੱਮਡੀਆਰ ਐਕਟ, 1957 ਤਹਿਤ ਨਿਧਾਰਤ ਰਾਇਲਟੀ ਦਾ ਭੁਗਤਾਨ ਕਰਨ ਦੀ ਲੋੜ ਹੁੰਦੀ ਹੈ। ਸੰਬੰਧਤ ਰਾਜ ਸਰਕਾਰਾਂ ਵਲੋਂ ਰਾਇਲਟੀ ਇਕੱਠੀ ਕੀਤੀ ਜਾਂਦੀ ਹੈ ਅਤੇ ਬਰਕਰਾਰ ਰੱਖੀ ਜਾਂਦੀ ਹੈ। ਰਾਇਲਟੀ ਦਰਾਂ ਨੂੰ ਆਖਰੀ ਵਾਰ 01.09.2014 ਨੂੰ ਸੋਧਿਆ ਗਿਆ ਸੀ।
ਖਣਿਜਾਂ  ਲਈ ਰਾਇਲਟੀ ਦਰਾਂ ਅਤੇ ਡੈੱਡ ਰੈਂਟ ਦੀ ਸੋਧ ਦਾ ਮੁਲਾਂਕਣ ਕਰਨ ਲਈ, ਖਾਣ ਮੰਤਰਾਲੇ ਨੇ ਮਿਤੀ 09.02.2018 ਦੇ ਆਦੇਸ਼ ਰਾਹੀਂ ਇੱਕ ਅਧਿਐਨ ਸਮੂਹ ਦਾ ਗਠਨ ਕੀਤਾ ਸੀ, ਜਿਸ ਵਿੱਚ ਵੱਖ -ਵੱਖ ਰਾਜਾਂ ਦੇ ਪ੍ਰਤੀਨਿਧ ਜਿਵੇਂ ਉੜੀਸਾ ਦੀ ਰਾਜ ਸਰਕਾਰ ਅਤੇ ਮਾਈਨਿੰਗ ਉਦਯੋਗ /ਐਸੋਸੀਏਸ਼ਨਾਂ /ਫੈਡਰੇਸ਼ਨਾਂ ਆਦਿ ਦੇ ਨੁਮਾਇੰਦਿਆਂ ਸਮੇਤ ਹੋਰ ਕਈ ਸ਼ਾਮਲ ਸ਼ਾਮਲ ਸਨ। ਉੜੀਸਾ ਦੀ ਰਾਜ ਸਰਕਾਰ ਨੇ ਮਿਤੀ 26.06.2018 ਨੂੰ ਚਿੱਠੀ ਪੱਤਰ ਰਾਹੀਂ ਆਪਣੀਆਂ ਟਿੱਪਣੀਆਂ ਦਿੱਤੀਆਂ ਹਨ। ਅਧਿਐਨ ਸਮੂਹ ਨੇ ਆਪਣੀ ਅੰਤਿਮ ਸਿਫਾਰਸ਼ 25.07.2019 ਨੂੰ ਸੌਂਪ ਦਿੱਤੀ ਹੈ। ਇਸ ਦੌਰਾਨ, ਵੱਖ -ਵੱਖ ਭੁਗਤਾਨਾਂ ਦੀ ਗਣਨਾ ਦੇ ਨਾਲ -ਨਾਲ ਭਵਿੱਖ ਦੀ ਨਿਲਾਮੀ ਲਈ ਸੰਵਿਧਾਨਕ ਭੁਗਤਾਨਾਂ ਦੇ ਨਿਰਧਾਰਨ ਲਈ ਇੱਕ ਰਾਸ਼ਟਰੀ ਖਣਿਜ ਸੂਚਕਾਂਕ  ਵਿਕਸਤ ਕਰਕੇ ਇੱਕ ਸੂਚਕਾਂਕ ਅਧਾਰਤ ਵਿਧੀ ਤਿਆਰ ਕਰਨ ਦਾ ਫੈਸਲਾ ਕੀਤਾ ਗਿਆ ਹੈ। ਇਸ ਪ੍ਰਸਤਾਵ ਨੂੰ ਕੈਬਨਿਟ ਨੇ 13.01.2021 ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਅਨੁਸਾਰ, ਖਾਣਾਂ ਮੰਤਰਾਲੇ ਨੇ 06.04.2021 ਦੇ ਹੁਕਮ ਰਾਹੀਂ ਵਿਅਕਤੀਗਤ ਖਣਿਜਾਂ ਦੇ ਰਾਸ਼ਟਰੀ ਖਣਿਜ ਸੂਚਕਾਂਕ  ਵਿਕਸਤ ਕਰਨ ਅਤੇ ਦੋਹਰੇ ਟੈਕਸਾਂ ਦੇ ਮੁੱਦੇ ਦੀ ਜਾਂਚ ਕਰਨ ਲਈ ਇੱਕ ਕਮੇਟੀ ਦਾ ਗਠਨ ਕੀਤਾ ਹੈ।
ਇਹ ਜਾਣਕਾਰੀ ਖਾਣ, ਕੋਇਲਾ ਅਤੇ ਸੰਸਦੀ ਮਾਮਲਿਆਂ ਬਾਰੇ ਮੰਤਰੀ ਸ਼੍ਰੀ ਪ੍ਰਹਲਾਦ ਜੋਸ਼ੀ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਮਿਸਰ ਦੇ ਰਾਸ਼ਟਰਪਤੀ, ਮਹਾਮਹਿਮ ਅਬਦੇਆਲ ਫਤਹ ਅਲ - ਸੀਸੀ  ਦਰਮਿਆਨ ਟੈਲੀਫੋਨ ‘ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਿਸਰ ਦੇ ਰਾਸ਼ਟਰਪਤੀ, ਮਹਾਮਹਿਮ ਅਬਦੇਲ ਫਤਹ ਅਲ - ਸੀਸੀ  ਨਾਲ ਅੱਜ ਟੈਲੀਫੋਨ ‘ਤੇ ਗੱਲਬਾਤ ਵਿੱਚ ਰਾਸ਼ਟਾਰਪਤੀ ਅਤੇ ਮਿਸਰ ਦੀ ਜਨਤਾ ਨੂੰ ਈਦ-ਉਲ-ਫਿਤਰ ਦੀ ਵਧਾਈ ਦਿੱਤੀ।
ਵਧਾਈ ਨੂੰ ਸਵੀਕਾਰ ਕਰਦੇ ਹੋਏ, ਮਿਸਰ ਦੇ ਰਾਸ਼ਟਰਪਤੀ ਨੇ ਮਿਸਰ ਅਤੇ ਭਾਰਤ ਦਾ ਦੁਨੀਆ ਦੀ ਸਭ ਤੋਂ ਪੁਰਾਣੀਆਂ ਸੱਭਿਅਤਾਵਾਂ ਵਿੱਚੋਂ ਇੱਕ ਦੇ ਰੂਪ ਵਿੱਚ ਜ਼ਿਕਰ ਕੀਤਾ ਅਤੇ ਤੇਜ਼ੀ ਨਾਲ ਵਧਦੇ ਦੁਵੱਲੇ ਸਬੰਧਾਂ ‘ਤੇ ਖੁਸ਼ੀ ਪ੍ਰਗਟਾਈ।
ਪ੍ਰਧਾਨ ਮੰਤਰੀ ਨੇ ਕੋਵਿਡ-19 ਸੰਕਟ ਦੇ ਦੌਰਾਨ ਮਿਸਰ ਵਿੱਚ ਭਾਰਤੀ ਨਾਗਰਿਕਾਂ ਦੀ ਸੁਰੱਖਿਆ ਅਤੇ ਭਲਾਈ ਲਈ ਮਿਸਰ ਦੇ ਅਧਿਕਾਰੀਆਂ ਦੁਆਰਾ ਪ੍ਰਦਾਨ ਕੀਤੇ ਗਏ ਸਮਰਥਨ ਲਈ ਪ੍ਰਸ਼ੰਸਾ ਕੀਤੀ।
ਇਸ ਸਾਲ ਦੀ ਆਪਣੀ ਪੂਰਵ ਨਿਯੋਜਿਤ ਮਿਸਰ ਯਾਤਰਾ ਦਾ ਜ਼ਿਕਰ ਕਰਦੇ ਹੋਏ, ਜਿਸ ਨੂੰ ਕੋਵਿਡ-19 ਮਹਾਮਾਰੀ ਕਾਰਨ ਮੁਲਤਵੀ ਕਰਨਾ ਪਿਆ, ਪ੍ਰਧਾਨ ਮੰਤਰੀ ਨੇ ਪਰਿਸਥਿਤੀਆਂ ਦੇ ਠੀਕ ਹੁੰਦਿਆਂ ਹੀ ਰਾਸ਼ਟਰਪਤੀ ਸਿਸੀ ਨੂੰ ਮਿਲਣ ਦੀ ਇੱਛਾ ਪ੍ਰਗਟਾਈ।
ਸੱਭਿਆਚਾਰ ਮੰਤਰਾਲਾ
ਕੇਂਦਰੀ ਸੱਭਿਆਚਾਰ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਭਲਕੇ ਤੋਂ ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀਆਂ ਦੇ ਮੁੜ ਖੋਲ੍ਹੇ ਜਾਣ ਸੰਬੰਧੀ ਤਿਆਰੀਆਂ ਦਾ ਜਾਇਜ਼ਾ ਲੈਣ ਲਈ ਨੈਸ਼ਨਲ ਮਿਊਜ਼ੀਅਮ ਦਾ ਦੌਰਾ ਕੀਤਾ
ਕੇਂਦਰੀ ਸੱਭਿਆਚਾਰ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਨੈਸ਼ਨਲ ਮਿਊਜ਼ੀਅਮ ਦਾ ਦੌਰਾ ਕੀਤਾ ਅਤੇ ਮੰਤਰਾਲੇ ਵਲੋਂ ਜਾਰੀ ਕੀਤੇ ਗਏ ਐੱਸਓਪੀ ਅਨੁਸਾਰ ਭਲਕੇ 10 ਨਵੰਬਰ ਤੋਂ ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀਆਂ ਦੇ ਦੁਬਾਰਾ ਖੋਲ੍ਹੇ ਜਾਣ ਸੰਬੰਧੀ ਤਿਆਰੀਆਂ ਦਾ ਜਾਇਜ਼ਾ ਲਿਆ।
ਇਸ ਦੌਰਾਨ ਮੰਤਰੀ ਨੇ ਕਿਹਾ ਕਿ ਭਲਕੇ ਤੋਂ ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀਆਂ ਨੂੰ ਦੁਬਾਰਾ ਖੋਲ੍ਹਣ ਲਈ ਵਿਸਥਾਰਤ ਨਿਰਦੇਸ਼ ਜਾਰੀ ਕੀਤੇ ਗਏ ਹਨ। ਇਸ ਦੇ ਮੱਦੇਨਜ਼ਰ ਨੈਸ਼ਨਲ ਮਿਊਜ਼ੀਅਮ ਵਲੋਂ ਕੀਤੇ ਪ੍ਰਬੰਧਾਂ ਦੀ ਸਮੀਖਿਆ ਕਰਨ ਦਾ ਫੈਸਲਾ ਕੀਤਾ ਗਿਆ। ਉਨ੍ਹਾਂ ਤਿਆਰੀਆਂ 'ਤੇ ਸੰਤੁਸ਼ਟੀ ਜ਼ਾਹਰ ਕੀਤੀ ਅਤੇ ਇਸ ਲਈ ਪੂਰੀ ਟੀਮ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਜ਼ਿਕਰ ਕੀਤਾ ਕਿ ਨੈਸ਼ਨਲ ਮਿਊਜ਼ੀਅਮ ਨੇ ਔਨਲਾਈਨ ਟਿਕਟਾਂ, ਪ੍ਰਵੇਸ਼ ਦੁਆਰ 'ਤੇ ਤਾਪਮਾਨ ਦੀ ਜਾਂਚ ਜਿਹੇ ਕਈ ਸਾਵਧਾਨੀ ਦੇ ਉਪਾਅ ਕੀਤੇ ਹਨ। ਉਨ੍ਹਾਂ ਸਾਰਿਆਂ ਨੂੰ ਅਪੀਲ ਕੀਤੀ ਕਿ ਉਹ ਪ੍ਰਬੰਧ ਨੂੰ ਹੋਰ ਬਿਹਤਰ ਬਣਾਉਣ ਲਈ ਆਪਣੇ ਸੁਝਾਅ ਦੇਣ ਅਤੇ ਇਸ ਪ੍ਰਕਿਰਿਆ ਵਿਚ ਲੋਕਾਂ ਦੇ ਸਹਿਯੋਗ ਦੀ ਮੰਗ ਕੀਤੀ।
ਗ੍ਰਿਹ ਮੰਤਰਾਲੇ ਦੇ ਅਨਲੌਕ 5.0 ਦਿਸ਼ਾ ਨਿਰਦੇਸ਼ਾਂ ਦੇ ਅਧਾਰ 'ਤੇ, ਅਤੇ ਸੱਭਿਆਚਾਰ ਅਤੇ ਰਚਨਾਤਮਕ ਉਦਯੋਗ ਦੇ ਵੱਖ ਵੱਖ ਹਿਤਧਾਰਕਾਂ ਤੋਂ ਪ੍ਰਾਪਤ ਸੁਝਾਵਾਂ ਨੂੰ ਵਿਚਾਰਨ ਤੋਂ ਬਾਅਦ, ਸੱਭਿਆਚਾਰ ਮੰਤਰਾਲੇ ਨੇ "ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀ ਦੇ ਮੁੜ ਖੋਲ੍ਹਣ" ਲਈ ਵਿਸਥਾਰਤ ਐਸਓਪੀ ਜਾਰੀ ਕੀਤੇ।
ਇਨ੍ਹਾਂ ਦਿਸ਼ਾ-ਨਿਰਦੇਸ਼ਾਂ ਦੀ ਪਾਲਣਾ ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀਆਂ  ਦੇ ਪ੍ਰਬੰਧਨ ਦੇ ਨਾਲ-ਨਾਲ ਇਹਨਾਂ ਸਥਾਨਾਂ 'ਤੇ ਆਉਣ ਵਾਲੇ ਸੈਲਾਨੀਆਂ ਨੂੰ ਵਲੋਂ ਵੀ ਕੀਤੀ ਜਾਵੇਗੀ। ਅਜਾਇਬ ਘਰ, ਪ੍ਰਦਰਸ਼ਨੀਆਂ ਅਤੇ ਆਰਟ ਗੈਲਰੀਆਂ ਵਿਚ ਢੁਕਵੀਂ ਸਾਫ-ਸਫਾਈ, ਟਿਕਟਾਂ ਦੀ ਖਰੀਦ ਅਤੇ ਯਾਤਰੀਆਂ ਅਤੇ ਸਟਾਫ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਲਈ ਵਿਆਪਕ ਦਿਸ਼ਾ ਨਿਰਦੇਸ਼ ਜਾਰੀ ਕੀਤੇ ਗਏ ਹਨ।
ਇਹ ਸਪੱਸ਼ਟ ਕੀਤਾ ਗਿਆ ਹੈ ਕਿ ਕੋਈ ਵੀ ਅਜਾਇਬ ਘਰ ਅਤੇ/ਜਾਂ ਆਰਟ ਗੈਲਰੀਆਂ ਕੰਟੈਨਮੈਂਟ ਜ਼ੋਨਾਂ ਦੇ ਅੰਦਰ ਨਹੀਂ ਖੁੱਲਣਗੀਆਂ। ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ ਦੀਆਂ ਸਰਕਾਰਾਂ ਆਪਣੇ ਖੇਤਰ ਮੁਲਾਂਕਣ ਦੇ ਅਨੁਸਾਰ ਵਾਧੂ ਉਪਾਵਾਂ ਦੇ ਪ੍ਰਸਤਾਵ 'ਤੇ ਵਿਚਾਰ ਕਰ ਸਕਦੀਆਂ ਹਨ।
ਕੋਵਿਡ -19 ਪ੍ਰਬੰਧਨ ਲਈ ਰਾਸ਼ਟਰੀ ਨਿਰਦੇਸ਼ ਅਤੇ ਗ੍ਰਿਹ ਮੰਤਰਾਲੇ, ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ, ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ, ਆਦਿ ਵਲੋਂ ਜਾਰੀ ਕੀਤੇ ਗਏ ਢੁਕਵੇਂ ਦਿਸ਼ਾ ਨਿਰਦੇਸ਼ਾਂ ਦੀ ਸਾਰੀ ਗਤੀਵਿਧੀਆਂ ਅਤੇ ਕਾਰਜਾਂ ਦੌਰਾਨ ਸਖਤੀ ਨਾਲ ਪਾਲਣਾ ਕੀਤੀ ਜਾਏਗੀ।
ਇਹ ਦਿਸ਼ਾ ਨਿਰਦੇਸ਼ ਤੁਰੰਤ ਲਾਗੂ ਹੋਣਗੇ ਅਤੇ ਅਗਲੇ ਹੁਕਮਾਂ ਤੱਕ ਲਾਗੂ ਰਹਿਣਗੇ। ਜਦ ਕਿ ਸੱਭਿਆਚਾਰ ਮੰਤਰਾਲੇ ਅਧੀਨ ਅਜਾਇਬ ਘਰ, ਪ੍ਰਦਰਸ਼ਨੀਆਂ ਅਤੇ ਆਰਟ ਗੈਲਰੀਆਂ 10 ਨਵੰਬਰ, 2020 ਤੋਂ ਦੁਬਾਰਾ ਖੋਲ੍ਹੀਆਂ ਜਾਣਗੀਆਂ, ਹੋਰ ਸਹੂਲਤਾਂ ਅਨੁਸਾਰ ਅਤੇ ਸਬੰਧਤ ਰਾਜ/ਸ਼ਹਿਰ/ਸਥਾਨਕ ਕਾਨੂੰਨਾਂ, ਨਿਯਮਾਂ ਅਤੇ ਨਿਯਮਾਂ/ਲਾਗੂ ਹੋਣ ਤੇ ਅਨਲੌਕ ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਮੁੜ ਖੋਲ੍ਹੀਆਂ ਜਾ ਸਕਦੀਆਂ ਹਨ।
ਕੋਵਿਡ -19 ਦੇ ਪ੍ਰਸਾਰ ਨੂੰ ਰੋਕਣ ਲਈ ਬਚਾਅ ਦੇ ਉਪਾਵਾਂ 'ਤੇ "ਅਜਾਇਬ ਘਰ, ਆਰਟ ਗੈਲਰੀਆਂ ਅਤੇ ਪ੍ਰਦਰਸ਼ਨੀਆਂ ਦੇ ਦੁਬਾਰਾ ਖੋਲ੍ਹੇ ਜਾਣ" ਲਈ ਐਸਓਪੀਜ਼ ਲਈ ਕਿਰਪਾ ਕਰਕੇ ਇਥੇ ਕਲਿੱਕ ਕਰੋ।
https://static.pib.gov.in/WriteReadData/userfiles/SOPsMuseums&ArtGalleries5112020.pdf
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰੀ ਸਿਹਤ ਮੰਤਰੀ ਡਾ. ਮਨਸੁਖ ਮਾਂਡਵੀਯਾ ਨੇ ਮੈਡੀਕਲ ਵਿਗਿਆਨ ਵਿੱਚ ਨੈਸ਼ਨਲ ਬੋਰਡ ਆਵ੍ ਐਗਜ਼ਾਮੀਨੇਸ਼ਨ  ਦੇ ਵੱਲੋ ਆਯੋਜਿਤ ਸਾਈਕਲੋਥੌਨ ਵਿੱਚ ਹਿੱਸਾ ਲਿਆ
ਡਾ. ਮਾਂਡਵੀਯਾ ਨੇ ਸਵੱਸਥ ਅਤੇ ਸਿਹਤ ਨੂੰ ਹੁਲਾਰਾ ਦੇਣ ਲਈ ਬਾਈ-ਸਾਈਕਲ ਦੇ ਉਪਯੋਗ ਨੂੰ ਪ੍ਰੋਤਸਾਹਿਤ ਕਰਕੇ ਇਸ ਨੂੰ “ਫੈਸ਼ਨ” ਨਾਲ “ਜੁਨੂਨ” ਬਣਾਉਣ ਦੀ ਜ਼ਰੂਰਤ ਅਤੇ ਇੱਕ ਗ਼ਰੀਬ ਦੇ ਵਾਹਨ ਨਾਲ ਅਮੀਰ ਆਦਮੀ ਦੀ ਗੱਡੀ ਵਿੱਚ ਟ੍ਰਾਂਸਫਰ ਕਰਨ ‘ਤੇ ਜ਼ੋਰ ਦਿੱਤਾ
ਸਾਈਕਲੌਥੌਨ ਲੋਕਾਂ ਵਿੱਚ ਜਾਗਰੂਕਤਾ ਫੈਲਾ ਕੇ ਵਾਤਾਵਰਣ ਨੂੰ ਲੈ ਕੇ ਸਕਾਰਾਤਮਕ ਬਦਲਾਅ ਲਿਆਉਣ ਵਿੱਚ ਸਹਾਇਤਾ ਕਰਨਗੇ”
ਕੇਂਦਰੀ ਸਿਹਤ ਅਤੇ ਪਰਿਵਾਰ ਕਲਿਆਣ ਮੰਤਰੀ ਡਾ. ਮਨਸੁਖ ਮਾਂਡਵੀਯਾ ਨੇ ਅੱਜ ਨਵੀਂ ਦਿੱਲੀ ਵਿੱਚ ਮੈਡੀਕਲ ਵਿਗਿਆਨ ਵਿੱਚ ਨੈਸ਼ਨਲ ਬੋਰਡ ਆਵ੍ ਐਗਜ਼ਾਮੀਨੇਸ਼ਨ  ਦੇ ਵੱਲੋਂ ਆਯੋਜਿਤ ਸਾਈਕਲੌਥੌਨ ਵਿੱਚ ਹਿੱਸਾ ਲਿਆ। ਇਸ ਦੀ ਵਿਸ਼ਾ-ਵਸਤੂ “ਪ੍ਰਿਥਵੀ ਬਚਾਓ, ਜੀਵਨ ਬਚਾਓ” ਸੀ।
ਇਹ ਸਾਈਕਲ ਰੈਲੀ ਨਿਰਮਾਣ ਭਵਨ ਵਿੱਚ ਸ਼ੁਰੂ ਹੋਈ ਅਤੇ ਕਰੱਤਵ ਪੱਥ ਤੋਂ ਗੁਜਰੀ। ਸਾਈਕਲਿੰਗ ਕਰਨ ਵਾਲੇ ਕਈ ਉਤਸਾਹੀ ਲੋਕਾਂ ਨੇ ਸਰਦੀ ਦੀ ਸਵੇਰੇ ਆਯੋਜਿਤ ਇਸ ਸਾਈਕਲੌਥੌਨ ਵਿੱਚ ਹਿੱਸਾ ਲਿਆ। ਇਸ ਦਾ ਉਦੇਸ਼ ਸਰੀਰਿਕ ਗਤੀਵਿਧੀਆਂ ਦੇ ਰਾਹੀਂ ਲੋਕਾਂ ਵਿੱਚ ਸਿਹਤ ਸਬੰਧੀ ਗਤੀਵਿਧੀਆਂ ਨੂੰ ਪ੍ਰੋਤਸਾਹਿਤ ਕਰਨਾ ਸੀ।
ਕੇਂਦਰੀ ਸਿਹਤ ਮੰਤਰੀ ਨੇ ਇਸ ਸਬੰਧ ਵਿੱਚ ਇੱਕ ਟਵੀਟ ਕੀਤਾ ਹੈ। ਇਸ ਵਿੱਚ ਇੱਕ 5 ਸਾਲਾ ਬੱਚੀ ਨੂੰ ਸਾਈਕਲ ਚਲਾਉਂਦੇ ਹੋਏ ਦੇਖਿਆ ਜਾ ਸਕਦਾ ਹੈ।
ਇਸ ਸਾਈਕਲੌਥੌਨ ਦੀ ਅਗਵਾਈ ਡਾ. ਮਨਸੁਖ ਮਾਂਡਵੀਯਾ ਨੇ ਕੀਤੀ। ਸਾਈਕਲ ਚਲਾਉਣ ਨੂੰ ਲੈਕੇ ਉਨ੍ਹਾਂ ਦੇ ਉਤਸਾਹ ਲਈ ਉਨ੍ਹਾਂ ਨੂੰ “ਗ੍ਰੀਨ ਐੱਮਪੀ ” ਦੇ ਰੂਪ ਵਿੱਚ ਵੀ ਜਾਣਿਆ ਜਾਂਦਾ ਹੈ। ਕੇਂਦਰੀ ਮੰਤਰੀ ਨੇ ਲੋਕਾਂ ਨਾਲ ਸਿਹਤ ਅਤੇ ਫਿਟਨੈਸ ਨੂੰ ਹੁਲਾਰਾ ਦੇਣ ਲਈ ਸਾਈਕਲ ਦਾ ਉਪਯੋਗ ਕਰਨ ਦੀ ਬੇਨਤੀ ਕੀਤੀ। ਉਨ੍ਹਾਂ ਨੇ ਅੱਜ ਇਸ ਠੰਡ ਦੀ ਸਵੇਰੇ ਆਯੋਜਿਤ ਜਾਗਰੂਕਤਾ ਰੈਲੀ ਵਿੱਚ ਸ਼ਾਮਲ ਹੋਣ ਵਾਲੇ ਸਾਰੇ ਪ੍ਰਤੀਭਾਗੀਆਂ ਦੇ ਉਤਸਾਹ ਦੀ ਸਰਾਹਨਾ ਕੀਤੀ। ਉਨ੍ਹਾਂ ਨੇ ਕਿਹਾ ਤਾਕਿ ਸਾਈਕਲ ਰਹਿਤ ਵਾਹਨ ਹੈ
ਇਸ ਲਈ ਇਹ ਵਾਤਾਵਰਣ ਦੇ ਮੁੱਦਿਆਂ ਦੇ ਸਮਾਧਾਨ ਵਿੱਚ ਕਾਫੀ ਹਦ ਤੱਕ ਸਹਾਇਤਾ ਕਰ ਸਕਦੀ ਹੈ। ਕਈ ਵਿਕਸਿਤ ਦੇਸ਼ ਵੱਡੇ ਪੈਮਾਨੇ ‘ਤੇ ਸਾਈਕਲ ਦਾ ਇਸਤੇਮਾਲ ਕਰ ਰਹੇ ਹਨ। ਦੂਜੀ ਵੱਲੋ ਭਾਰਤ ਵਿੱਚ ਇਸ ਨੂੰ ਗਰੀਬਾਂ ਦੀ ਗੱਡੀ ਦੇ ਰੂਪ ਵਿੱਚ ਜਾਣਿਆ ਜਾਂਦਾ ਹੈ ਇਸ ਨੂੰ ਅਮੀਰਾਂ ਦੀ ਗੱਡੀ ਵਿੱਚ ਬਦਲਣਾ ਸਾਡਾ ਉਦੇਸ਼ ਹੋਣਾ ਚਾਹੀਦਾ ਹੈ। ਇਸ ਨੂੰ “ਫੈਸ਼ਨ” ਤੋਂ ‘ਜੁਨੂੰਨ’ ਬਣਾਉਣ ਦੀ ਜ਼ਰੂਰਤ ਹੈ। ਉਨ੍ਹਾਂ ਨੇ ਲੋਕਾਂ ਨੂੰ ਬੇਨਤੀ ਕੀਤੀ ਆਈਏ, ਅਸੀਂ ਹਰਿਤ ਪ੍ਰਿਥਵੀ ਅਤੇ ਸਵਸੱਥ ਪ੍ਰਿਥਵੀ ਲਈ ਸਾਈਕਲ ਨੂੰ ਆਪਣੇ ਜੀਵਨ ਦਾ ਹਿੱਸਾ ਬਣਾਏ।
ਕੇਂਦਰੀ ਮੰਤਰੀ ਨੇ ਸਾਈਕਲ ਚਲਾਉਣ ਅਤੇ ਸਰੀਰਿਕ ਗਤੀਵਿਧੀਆਂ ਦੇ ਮਹੱਤਵ ਨੂੰ ਰੇਖਾਂਕਿਤ ਕੀਤਾ। ਡਾ. ਮਾਂਡਵੀਯਾ ਨੇ ਕਿਹਾ, ਅਸੀਂ ਸਰੀਰਿਕ ਅਤੇ ਮਾਨਸਿਕ ਲਾਭਾਂ ਲਈ ਆਪਣੇ ਜੀਵਨ ਵਿੱਚ ਕਸਰਤ ਨੂੰ ਸ਼ਾਮਲ ਕਰਨ ਦੀ ਜ਼ਰੂਰਤ ਹੈ। ਸਰੀਰਿਕ ਗਤੀਵਿਧੀਆਂ ਨੂੰ ਕਈ ਗੈਰ-ਸੰਕ੍ਰਮਣਕਾਰੀ ਅਤੇ ਜੀਵਨਸ਼ੈਲੀ ਨਾਲ ਸੰਬੰਧਿਤ ਰੋਗਾਂ ਤੋਂ ਬਚਾਅ ਲਈ ਜਾਣਿਆ ਜਾਂਦਾ ਹੈ।
ਉਨ੍ਹਾਂ ਨੇ ਐੱਨਬੀਈਐੱਮਐੱਸ ਨੂੰ ਉਨ੍ਹਾਂ ਦੇ “ਗੌ-ਗ੍ਰੀਨ” ਅਭਿਯਾਨ ਅਤੇ ਸਿਹਤ ਨੂੰ ਹੁਲਾਰਾ ਦੇਣ ਅਤੇ ਵਾਤਾਵਰਣ ਸੁਰੱਖਿਆ ਦੀ ਦਿਸ਼ਾ ਵਿੱਚ ਸਰਗਰਮ ਭੂਮਿਕਾ ਲਈ ਵਧਾਈ ਦਿੱਤੀ। ਇਸ ਪ੍ਰੋਗਰਾਮ ਵਿੱਚ ਡਾ. ਮਾਂਡਵੀਯਾ ਦੇ ਨਾਲ ਐੱਨਬੀਈਐੱਮਐੱਸ ਦੇ ਪ੍ਰਧਾਨ ਡਾ. ਅਭਿਜਾਤ ਸੇਠ ਅਤੇ ਇਸ ਦੇ ਹੋਰ ਗਵਰਨਿੰਗ ਬੌਡੀ ਦੇ ਮੈਂਬਰ ਮੌਜੂਦ ਸਨ। ਉਹ ਸਾਈਕਲੌਥੌਨ ਵਿੱਚ ਐੱਨਬੀਈਐੱਮਐੱਸ ਦੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਨੇ ਵੀ ਹਿੱਸਾ ਲਿਆ।
ਇਸ ਪ੍ਰੋਗਰਾਮ ਨੂੰ ਦੇਖਦੇ ਲਈ ਇੱਥੇ ਕਲਿਕ ਕਰੋ
https://www.youtube.com/watch?v=SgxvYc7i2WI
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਨੇਚਰ ਇੰਡੈਕਸ 2020 ਵਿੱਚ ਸਿਖਰਲੀਆਂ 30 ਭਾਰਤੀ ਸੰਸਥਾਵਾਂ ਵਿੱਚ ਡੀਐੱਸਟੀ ਦੇ 3 ਸੰਸਥਾਨ
ਇੰਡੀਅਨ ਐਸੋਸੀਏਸ਼ਨ ਫਾਰ ਦ ਕਲਟੀਵੇਸ਼ਨ ਆਵ੍ ਸਾਇੰਸ , ਕੋਲਕਾਤਾ 7ਵੇਂ ਸਥਾਨ ‘ਤੇ , ਜਵਾਹਰ ਲਾਲ ਨਹਿਰੂ ਸੈਂਟਰ ਫਾਰ ਅਡਵਾਂਸਡ ਸਾਇੰਟਿਫਿਕ ਰਿਸਰਚ , ਬੰਗਲੌਰ 14ਵੇਂ ਸਥਾਨ ‘ਤੇ ਅਤੇ ਐੱਸ ਐੱਨ ਬੋਸ ਨੈਸ਼ਨਲ ਸੈਂਟਰ ਫਾਰ ਬੇਸਿਕ ਸਾਇੰਸਿਜ਼, ਕੋਲਕਾਤਾ 30ਵੇਂ ਸਥਾਨ ‘ਤੇ ਹਨ
ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਦੇ ਤਿੰਨ ਖੁਦਮੁਖਤਿਆਰ ਸੰਸਥਾਨਾਂ ਨੇ ਖੋਜ ਗੁਣਵੱਤਾ ਦੇ ਇੱਕ ਮਾਪਕ, ਸਿਖਰ ਜਰਨਲ ਵਿੱਚ ਪ੍ਰਕਾਸ਼ਿਤ ਖੋਜ ‘ਤੇ ਅਧਾਰਿਤ ਨੇਚਰ ਇੰਡੈਕਸ 2020 ਰੇਟਿੰਗ ਦੇ ਅਨੁਸਾਰ ਯੂਨੀਵਰਸਿਟੀਆਂ, ਆਈਆਈਟੀ, ਆਈਆਈਐੱਸਈਆਰ ਅਤੇ ਖੋਜ ਸੰਸਥਾਨਾਂ ਅਤੇ ਪ੍ਰਯੋਗਸ਼ਾਲਾਵਾਂ ਸਹਿਤ ਸਿਖਰਲੀਆਂ 30 ਭਾਰਤੀ ਸੰਸਥਾਵਾਂ ਦਰਮਿਆਨ ਆਪਣੀ ਜਗ੍ਹਾ ਬਣਾਈ ਹੈ।
ਇੰਡੀਅਨ ਐਸੋਸੀਏਸ਼ਨ ਫਾਰ ਦ ਕਲਟੀਵੇਸ਼ਨ ਆਵ੍ ਸਾਇੰਸ , ਕੋਲਕਾਤਾ 7ਵੇਂ ਸਥਾਨ ‘ਤੇ, ਜਵਾਹਰ ਲਾਲ ਨਹਿਰੂ ਸੈਂਟਰ ਫਾਰ ਅਡਵਾਂਸਡ ਸਾਇੰਟਫਿਕ ਰਿਸਰਚ , ਬੰਗਲੌਰ 14ਵੇਂ ਸਥਾਨ ‘ਤੇ ਅਤੇ ਐੱਸ ਐੱਨ ਬੋਸ ਨੈਸ਼ਨਲ ਸੈਂਟਰ ਫਾਰ ਬੇਸਿਕ ਸਾਇੰਸਿਜ਼, ਕੋਲਕਾਤਾ 30ਵੇਂ ਸਥਾਨ ‘ਤੇ ਹਨ।
ਸੀਐੱਸਆਈਆਰ, ਜੋ ਸੰਸਥਾਨਾਂ ਦਾ ਇੱਕ ਕਲਸਟਰ ਹੈ, ਨੂੰ ਬਾਹਰ ਰੱਖਦੇ ਹੋਏ ਇਸ ਸੂਚੀ ਵਿੱਚ ਆਈਏਸੀਐੱਸ ਭਾਰਤ ਵਿੱਚ ਗੁਣਵੱਤਾਪੂਰਨ ਰਸਾਇਣ ਸ਼ਾਸਤਰ ਖੋਜ ਵਿੱਚ ਸਿਖਰਲੇ ਤਿੰਨ ਸੰਸਥਾਨਾਂ ਵਿੱਚ ਸ਼ਾਮਲ ਹੈ। ਜੇਐੱਨਸੀਏਐੱਸਆਰ ਲਾਈਫ ਸਾਇੰਸਿਜ਼ ਵਿੱਚ ਅਕਾਦਮਿਕ ਸੰਸਥਾਨਾਂ ਵਿੱਚ ਚੌਥੇ ਸਥਾਨ ‘ਤੇ ਹੈ, ਰਸਾਇਣ ਸ਼ਾਸਤਰ ਅਤੇ ਭੌਤਿਕ ਵਿਗਿਆਨਾਂ ਵਿੱਚ 10ਵੇਂ ਸਥਾਨ ‘ਤੇ ਹੈ, ਭਾਰਤੀ ਅਕਾਦਮਿਕ ਸੰਸਥਾਨਾਂ ਵਿੱਚ 10ਵੇਂ ਸਥਾਨ ‘ਤੇ ਹੈ ਅਤੇ ਗਲੋਬਲ ਰੈਂਕਿੰਗ ਵਿੱਚ 469ਵੇਂ ਸਥਾਨ ‘ਤੇ ਹੈ।
ਡੀਐੱਸਟੀ ਦੇ ਸਕੱਤਰ ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, ‘ਇਹ ਜਾਣਕੇ ਅਤਿਅੰਤ ਪ੍ਰਸੰਨਤਾ ਹੋਈ ਕਿ ਗਿਆਨ ਦੇ ਡੀਐੱਸਟੀ ਦੀਆਂ ਸਿਖਰਲੀਆਂ ਸੰਸਥਾਵਾਂ ਦੀ ਰੇਟਿੰਗ ਖੋਜ ਦੀ ਗੁਣਵੱਤਾ ਦੇ ਮਾਮਲੇ ਵਿੱਚ ਨਿਯਮਿਤ ਰੂਪ ਨਾਲ ਦੇਸ਼ ਦੀਆਂ ਸਿਖਰਲੀਆਂ ਸੰਸਥਾਵਾਂ ਵਿੱਚ ਕੀਤੀ ਜਾ ਰਹੀ ਹੈ ਜਿਵੇਂ ਕਿਮ ਸਿਲੈਕਟਡ ਟੌਪ-ਕੁਆਲਿਟੀ ਜਰਨਲਾਂ ਵਿੱਚ ਪ੍ਰਕਾਸ਼ਿਤ ਰਿਸਰਚ ਪੇਪਰਾਂ ਦੁਆਰਾ ਆਂਕਿਆ ਜਾਂਦਾ ਹੈ। ਜਿੱਥੇ ਅਕਾਦਮਿਕ ਸੰਸਥਾਵਾਂ ਅਤੇ ਖੋਜ ਪ੍ਰਯੋਗਸ਼ਾਲਾਵਾਂ ਵਿੱਚ ਕੀਤੀ ਗਈਆਂ ਖੋਜਾਂ ਨੇ ਚੰਗਾ ਮਾਤਰਾਤਮਕ ਵਾਧਾ ਪ੍ਰਦਰਸ਼ਿਤ ਕੀਤਾ ਹੈ, ਗੁਣਵੱਤਾ, ਪ੍ਰਾਸੰਗਿਕਤਾ ਅਤੇ ਟਰਾਂਸਲੇਸ਼ਨਲ ਪਹਿਲੂਆਂ ‘ਤੇ ਅਧਿਕ ਜ਼ੋਰ ਦਿੱਤੇ ਜਾਣ ਦੀ ਜ਼ਰੂਰਤ ਸਮਝੀ ਜਾ ਰਹੀ ਹੈ ਅਤੇ ਉਸ ‘ਤੇ ਧਿਆਨ ਦਿੱਤਾ ਜਾ ਰਿਹਾ ਹੈ।
ਇਸ ਸੂਚੀ ਵਿੱਚ ਆਲਮੀ ਤੌਰ ‘ਤੇ ਸਿਖਰਲੀਆਂ ਆਂਕੀਆਂ ਗਈਆਂ ਭਾਰਤੀ ਸੰਸਥਾਵਾਂ ਵਿੱਚ 39 ਸੰਸਥਾਵਾਂ ਦਾ ਇੱਕ ਸਮੂਹ ਵਿਗਿਆਨਕ ਅਤੇ ਉਦਯੋਗਿਕ ਖੋਜ ਪਰਿਸ਼ਦ  160ਵੇਂ ਸਥਾਨ ‘ਤੇ ਹੈ ਅਤੇ ਭਾਰਤੀ ਵਿਗਿਆਨ ਸੰਸਥਾਨ  ਬੰਗਲੌਰ 184ਵੇਂ ਸਥਾਨ ‘ਤੇ ਹੈ।
ਗਲੋਬਲ ਰੈਂਕਿੰਗ ਅਤੇ ਵਿਸ਼ਾ-ਵਾਰ ਰੈਂਕਿੰਗ ਹੇਠਾਂ ਦਿੱਤੇ ਗਏ ਲਿੰਕ https://www.natureindex.com/annual-tables/2020/institution/all/all/countries-India ਵਿੱਚ ਦੇਖੀ ਜਾ ਸਕਦੀ ਹੈ।
ਸਰੋਤ: ਨੇਚਰ ਇੰਡੈਕਸ 2020
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰ ਸਰਕਾਰ ਨੇ ਕੋਵਿਡ ਮਹਾਮਾਰੀ ਦੀ ਰਾਹਤ ਸਮੱਗਰੀ ਦੀ ਪ੍ਰਭਾਵਸ਼ਾਲੀ ਐਲੋਕੇਸ਼ਨ ਅਤੇ ਵੰਡ ਵਿਚ ਸਮਾਂ ਬਰਬਾਦ ਨਹੀਂ ਕੀਤਾ
ਸਿਹਤ ਮੰਤਰਾਲੇ ਵਿਚ ਤਾਲਮੇਲ ਸੈੱਲ ਨੇ ਵਿਦੇਸ਼ੀ ਕੋਵਿਡ ਰਾਹਤ ਅਤੇ ਸਹਾਇਤਾ ਸਮੱਗਰੀ ਦੀ 26 ਅਪ੍ਰੈਲ 2021, ਤੋਂ ਪ੍ਰਾਪਤੀ ਅਤੇ ਪ੍ਰਭਾਵਸ਼ਾਲੀ ਵੰਡ ਵਿੱਚ ਤਾਲਮੇਲ ਲਈ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ ਸੀ
ਇੰਡੀਆ ਟੂਡੇ ਨੇ ਆਪਣੀ ਨਿਊਜ਼ ਸਟੋਰੀ ਵਿਚ ਇਹ ਦੋਸ਼ ਲਾਇਆ ਹੈ ਕਿ 25 ਅਪ੍ਰੈਲ, 2021 ਨੂੰ ਕੋਵਿਡ -19 ਸਹਾਇਤਾ ਦੀ ਪਹਿਲੀ ਖੇਪ ਭਾਰਤ ਪਹੁੰਚੀ ਸੀ ਅਤੇ ਕੇਂਦਰ ਨੇ ਇਨ੍ਹਾਂ ਜੀਵਨ ਰੱਖਿਅਕ ਮੈਡੀਕਲ ਸਪਲਾਈਆਂ ਦੀ ਵੰਡ ਲਈ ਸਟੈਂਡਰਡ ਓਪਰੇਟਿੰਗ ਪ੍ਰੋਸੀਜਰ  ਤਿਆਰ ਕਰਨ ਵਿੱਚ ਸੱਤ ਦਿਨ ਲਗਾ ਦਿੱਤੇ ਸਨ।
ਸਟੋਰੀ ਸਹੀ ਜਾਣਕਾਰੀ ਦਾ ਗਲਤ ਅਰਥ ਲਗਾਉਂਦੀ ਹੈ ਅਤੇ ਪੂਰੀ ਤਰ੍ਹਾਂ ਗੁੰਮਰਾਹ ਕਰਨ ਵਾਲੀ ਹੈ I ਜਦੋਂ ਕਿ ਸਿਹਤ ਮੰਤਰਾਲੇ ਵੱਲੋਂ 2 ਮਈ, 2021 ਨੂੰ ਅਲਾਟਮੈਂਟਾਂ ਲਈ ਸਟੈਂਡਰਡ ਓਪਰੇਟਿੰਗ ਪਰੋਸੀਜਰ ਜਾਰੀ ਐਸਓਪੀ ਕੀਤੀ ਗਈ ਸੀ, ਕੇਂਦਰੀ ਅਤੇ ਹੋਰ ਸਿਹਤ ਸੰਸਥਾਵਾਂ ਰਾਹੀਂ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਪ੍ਰਾਪਤੀ, ਐਲੋਕੇਸ਼ਨ ਅਤੇ ਵੰਡ ਦਾ ਕੰਮ ਤੁਰੰਤ ਸ਼ੁਰੂ ਹੋ ਗਿਆ ਸੀ ਜਦੋਂ ਵਿਸ਼ਵ ਵਿਆਪੀ ਭਾਈਚਾਰੇ ਨੇ ਵਿਸ਼ਵ ਵਿਆਪੀ ਮਹਾਮਾਰੀ ਨਾਲ ਲੜਨ ਲਈ ਭਾਰਤ ਸਰਕਾਰ ਦੇ ਯਤਨਾਂ ਨੂੰ ਸਹਾਇਤਾ ਦੇਣੀ ਸ਼ੁਰੂ ਕੀਤੀ ਸੀ।
ਕੋਆਰਡੀਨੇਸ਼ਨ ਸੈੱਲ ਵਧੀਕ ਸਕੱਤਰ [ਸਿਹਤ] ਦੇ ਅਧੀਨ ਸਿਹਤ ਮੰਤਰਾਲਾ ਵਿੱਚ 26 ਅਪ੍ਰੈਲ 2021 ਨੂੰ ਬਣਾਇਆ ਗਿਆ ਸੀ ਅਤੇ ਇਸਨੇ ਤੁਰੰਤ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ ਸੀ। ਵੱਖ-ਵੱਖ ਹਿੱਸੇਦਾਰਾਂ ਦਰਮਿਆਨ ਤੁਰੰਤ ਅਤੇ ਪ੍ਰਭਾਵਸ਼ਾਲੀ ਤਾਲਮੇਲ ਲਈ ਅੰਤਰ-ਮੰਤਰਾਲਾ ਸੈੱਲ ਵਿਚ ਇਕ ਸਿਖਿਆ ਮੰਤਰਾਲਾ ਤੋਂ ਡੈਪੂਟੇਸ਼ਨ 'ਤੇ ਇਕ ਸੰਯੁਕਤ ਸਕੱਤਰ, ਵਿਦੇਸ਼ ਮੰਤਰਾਲਾ ਤੋਂ ਦੋ ਵਧੀਕ ਸਕੱਤਰ ਪੱਧਰ ਦੇ ਅਧਿਕਾਰੀਆਂ, ਕਸਟਮਜ਼ ਦੇ ਚੀਫ ਕਮਿਸ਼ਨਰ, ਸ਼ਹਿਰੀ ਹਵਾਬਾਜ਼ੀ ਮੰਤਰਾਲਾ ਦੇ ਆਰਥਿਕ ਸਲਾਹਕਾਰ, ਟੈਕਨੀਕਲ ਸਲਾਹਕਾਰ ਡੀਟੀਈ ਜੀਐਚ ਐਸ, ਐਚਐਲਐਲ ਦੇ ਪ੍ਰਤੀਨਿਧ, ਸਿਹਤ ਮੰਤਰਾਲੇ ਦੇ ਦੋ ਸੰਯੁਕਤ ਸਕੱਤਰ ਅਤੇ ਇੰਡੀਅਨ ਰੈਡ ਕਰਾਸ ਸੁਸਾਇਟੀ  ਦੇ ਸਕੱਤਰ ਜਨਰਕ ਸਮੇਤ ਇਕ ਹੋਰ ਨੁਮਾਇੰਦੇ ਵੀ ਇਸ ਕਮੇਟੀ ਵਿੱਚ ਸ਼ਾਮਲ ਕੀਤੇ ਗਏ ਸਨ।
ਉਪਰੋਕਤ ਤੱਥਾਂ ਦੀ ਜਾਣਕਾਰੀ ਦੇ ਮੱਦੇਨਜ਼ਰ, ਇੰਡੀਆ ਟੂਡੇ ਨੂੰ ਸਲਾਹ ਦਿੱਤੀ ਗਈ ਹੈ ਕਿ ਉਹ ਪਬਲਿਕ ਡੋਮੇਨ ਵਿਚ ਪ੍ਰਕਾਸ਼ਤ ਤੱਥਾਂ ਦੀ ਚੋਣਵੀਂ ਵਰਤੋਂ ਤੋਂ ਪਰਹੇਜ਼ ਕਰਨ, ਅਤੇ ਤਥਾਂ ਦੀ ਗਲਤ ਵਿਆਖਿਆ ਨਾ ਕਰਨ ਜੋ ਉਨ੍ਹਾਂ ਦੇ ਨੈਰੇਟਿਵ ਨੂੰ ਸੂਟ ਕਰਦੀ ਹੈ।
--------------------------------------------
ਐਮ ਵੀ
(Visitor Counter : 149
ਪੇਂਡੂ ਵਿਕਾਸ ਮੰਤਰਾਲਾ
ਸਮਾਜਿਕ ਕਾਰਜ ਕਮੇਟੀ ਦੇ ਮੈਂਬਰ ਸਰਬਸ੍ਰੇਸ਼ਠ ਪ੍ਰਕਿਰਿਆਵਾਂ ਸਾਂਝਾ ਕਰ ਰਹੇ ਹਨ
ਸਮਾਜਿਕ ਕਾਰਜ ਕਮੇਟੀ ਦੇ ਮੈਂਬਰ ਸਰਬਸ੍ਰੇਸ਼ਠ ਪ੍ਰਕਿਰਿਆਵਾਂ ਸਾਂਝਾ ਕਰ ਰਹੇ ਹਨ
ਭਾਰਤ ਦੀ ਆਜ਼ਾਦੀ ਦੀ 75ਵੀਂ ਵਰ੍ਹੇਗੰਢ ਦੇ ਸੰਬੰਧ ਵਿੱਚ ਹੋ ਰਿਹਾ ‘ਆਜ਼ਾਦੀ ਕਾ ਅੰਮ੍ਰਿਤ ਮਹੋਉਸਤਵ’ 75 ਹਫ਼ਤਿਆਂ ਤੱਕ ਚਲਣ ਵਾਲਾ ਸਮਾਰੋਹ ਹੈ, ਜਿਸ ਦਾ ਸ਼ੁਭਾਰੰਭ ਪ੍ਰਧਾਨ ਮੰਤਰੀ ਨੇ 12 ਮਾਰਚ, 2021 ਨੂੰ ਕੀਤਾ ਸੀ। ਇਸ ਮਹੋਉਤਸਵ ਦੇ ਭਾਗ ਦੇ ਰੂਪ ਵਿੱਚ , ਗ੍ਰਾਮੀਣ ਵਿਕਾਸ ਮੰਤਰਾਲੇ ਦੁਆਰਾ ਲਾਗੂ ਕੀਤੇ ਜਾ ਰਹੀ ਦੀਨਦਿਆਲ ਅੰਤੋਯਦਯ ਯੋਜਨਾ - ਰਾਸ਼ਟਰੀ ਗ੍ਰਾਮੀਣ ਆਜੀਵਿਕਾ ਮਿਸ਼ਨ  ਦੇ ਤਹਿਤ ਸਾਰੇ ਰਾਜਾਂ ਨੇ 22 ਤੋਂ 28 ਮਾਰਚ , 2021 ਤੱਕ ਡੀਏਵਾਈ -ਐੱਨਆਰਐੱਲਐੱਮ ਦੇ ਅਨੁਸਾਰ ਗ੍ਰਾਮੀਣ ਸੰਗਠਨਾਂ ਅਤੇ ਕਲਸਟਰ ਪੱਧਰ ਦੇ ਸੰਗਠਨਾਂ ਦੇ ਸਮਾਜਿਕ ਕਾਰਜ ਕਮੇਟੀ ਮੈਬਰਾਂ ਦੁਆਰਾ ਜੈਂਡਰ ਸੰਬੰਧੀ ਦਖਲਾਂ ਦੇ ਲਾਗੂਕਰਨ ਵਿੱਚ ਸਰਬਸ੍ਰੇਸ਼ਠ ਪ੍ਰਕਿਰਿਆਵਾਂ ਅਤੇ ਅਨੁਭਵਾਂ ਨੂੰ ਸਾਂਝਾ ਕਰਨ ਲਈ ਵਰਚੁਅਲ ਸੈਸ਼ਨਾ ਦਾ ਆਯੋਜਨ ਕੀਤਾ ਹੈ । ਗ੍ਰਾਮੀਣ ਮਹਿਲਾਵਾਂ ਨੇ ਕਈ ਪ੍ਰੇਰਕ ਅਨੁਭਵ ਸਾਂਝੇ ਕੀਤੇ, ਜਿੱਥੇ ਉਨ੍ਹਾਂ ਨੇ ਆਪਣੇ ਸਮੁਦਾਇਕ ਸੰਸਥਾਨਾਂ ਦੇ ਸਮਰਥਨ ਨਾਲ ਮਹਿਲਾਵਾ ਨੂੰ ਲਿੰਗ ਸੰਬੰਧੀ ਮੁੱਦਿਆਂ ਤੋਂ ਉੱਭਰਣ ਅਤੇ ਉਨ੍ਹਾਂ ਦੇ ਅਧਿਕਾਰਾਂ ਅਤੇ ਲਾਭਾਂ ਤੱਕ ਪਹੁੰਚ ਵਿੱਚ ਸਹਾਇਤਾ ਕੀਤੀ ਸੀ। ਉਨ੍ਹਾਂ ਨੇ ਲਿੰਗ ਸੰਬੰਧੀ ਸਮੱਸਿਆਵਾਂ ਦਾ ਸਾਹਮਣਾ ਕਰਨ ਵਾਲੇ ਪੀੜਤਾਂ ਦੀ ਸਹਾਇਤਾ ਲਈ ਲਾਗੂ ਸੰਸਥਾਗਤ ਵਿਵਸਥਾ ਬਾਰੇ ਵੀ ਗੱਲ ਕੀਤੀ ।
30 ਰਾਜਾਂ/ਸੰਘ ਸ਼ਾਸਿਤ ਖੇਤਰਾਂ ਨੇ ਵਰਚੁਅਲ ਸੈਸ਼ਨਾ ਦਾ ਆਯੋਜਨ ਕੀਤਾ ਅਤੇ ਸਾਰੇ ਰਾਜਾਂ ਵਿੱਚ ਹੋਏ ਇਸ ਪ੍ਰੋਗਰਾਮ ਵਿੱਚ ਕੁੱਲ 86,539 ਪ੍ਰਤਿਯੋਗੀਆਂ ਨੇ ਹਿੱਸਾ ਲਿਆ ਸੀ । ਗ੍ਰਾਮ ਅਤੇ ਕਲਸਟਰ ਪੱਧਰ ਦੀ ਸਮਾਜਿਕ ਕਾਰਜ ਕਮੇਟੀ  ਮੈਬਰਾਂ ਦੇ ਇਲਾਵਾ , ਸਮੁਦਾਇਕ ਸੰਸਾਧਨ ਵਿਅਕਤੀ, ਰਾਜ , ਜ਼ਿਲ੍ਹਾ ਅਤੇ ਸੈਕਸ਼ਨ ਵਿਕਾਸ ਮਿਸ਼ਨ ਪ੍ਰਬੰਧਨ ਇਕਾਈਆਂ ਦੇ ਕਰਮਚਾਰੀਆਂ ਨੇ ਵੀ ਇਸ ਵਿੱਚ ਹਿੱਸਾ ਲਿਆ । ਵਰਚੁਅਲ ਸੈਸ਼ਨਾਂ ਦੇ ਦੌਰਾਨ ਕਈ ਰਾਜਾਂ ਵਿੱਚ ਨਿਮਨਲਿਖਿਤ ਵਿਆਪਕ ਮੁੱਦਿਆਂ ‘ਤੇ ਵਿਚਾਰ ਮਸ਼ਵਰਾ ਹੋਇਆ
1. ਬਾਲਗ ਮਹਿਲਾ ਸਾਖਰਤਾ ਪਹਿਲ
2. ਘੱਟ ਉਮਰ ਵਿੱਚ ਵਿਆਹ ‘ਤੇ ਰੋਕਥਾਮ
3. ਅਧਿਕਾਰਾਂ ਅਤੇ ਲਾਭਾਂ ਤੱਕ ਪਹੁੰਚ
∙ ਸਵੱਛ ਭਾਰਤ ਮਿਸ਼ਨ , ਕੰਨਿਆ ਸੁਮੰਗਲਾ ਯੋਜਨਾ , ਪ੍ਰਧਾਨ ਮੰਤਰੀ ਜੀਵਨ ਜਯੋਤੀ ਅਤੇ ਪ੍ਰਧਾਨ ਮੰਤਰੀ ਜੀਵਨ ਸੁਰੱਖਿਆ ਬੀਮਾ ਯੋਜਨਾ ਵਰਗੀਆਂ ਸਰਕਾਰੀ ਯੋਜਨਾਵਾਂ ਦਾ ਸੁਮੇਲ
4. ਦਹੇਜ ਹੱਤਿਆ ਦੇ ਸ਼ਿਕਾਰਾਂ ਦੇ ਪਰਿਵਾਰ ਨੂੰ ਨਿਆਂ ਲਈ ਲਿੰਗ ਅਧਾਰਿਤ ਹਿੰਸਾ - ਅਭਿਯਾਨ
5. ਸ਼ਰਾਬ ਰੋਕਥਾਮ ਕਦਮ
6. ਸਕੂਲਾਂ ਵਿੱਚ ਬੱਚਿਆਂ ਖਾਸ ਤੌਰ 'ਤੇ ਬਾਲਿਕਾਵਾਂ ਨੂੰ ਰੋਕਣਾ
7. ਮਹਿਲਾਵਾਂ ਦੀ ਸਿਹਤ ਅਤੇ ਸੁਰੱਖਿਆ
8. ਲੜਕੀਆਂ ਅਤੇ ਲੜਕਿਆਂ ਲਈ ਸਕੂਲਾਂ ਵਿੱਚ ਅਲੱਗ - ਅਲੱਗ ਪਖਾਨੇ
9. ਮਿਡ-ਡੇਅ ਮੀਲ ਦੀ ਨਿਗਰਾਨੀ
10 . ਕਾਰਜਸਥਾਨ ‘ਤੇ ਲੜਕੀਆਂ ਦੇ ਯੋਨ ਸ਼ੋਸ਼ਣ ਅਤੇ ਘਰੇਲੂ ਹਿੰਸੇ ਦੇ ਮਾਮਲੇ
11. ਸੰਸਥਾਗਤ ਡਿਲੀਵਰੀ ਵਿੱਚ ਕਮੀਆਂ
12. ਵੇਤਨ ਅਸਮਾਨਤਾ ਅਤੇ ਨਸ਼ੀਲੇ ਪਦਾਰਥ ਦਾ ਸੇਵਨ
13. ਪਰਿਵਾਰ ਨਿਯੋਜਨ ‘ਤੇ ਜਾਗਰੂਕਤਾ ਵਧਾਉਣਾ
14. ਜ਼ਰੂਰਤਮੰਦ ਪਰਿਵਾਰਾਂ ਨੂੰ ਵਿੱਤੀ ਸਮਰਥਨ
15. ਕੋਵਿਡ - 19 ਪ੍ਰਤਿਕਿਰਿਆ
16. ਜੀਵਨ ਕੌਸ਼ਲਾਂ ‘ਤੇ ਕਿਸ਼ੋਰਾਂ ਨੂੰ ਸਰਗਰਮ ਅਤੇ ਸਿੱਖਿਅਤ ਕਰਨਾ,
17. ਮੁਸ਼ਕਿਲਾਂ ਨਾਲ ਜੂਝ ਰਹੀਆਂ ਮਹਿਲਾਵਾਂ ਨੂੰ ਆਜੀਵਿਕਾ ਉਪਲੱਬਧ ਕਰਵਾਉਣਾ
18. ਰੇਪ ਦੇ ਸ਼ਿਕਾਰ ਬੱਚਿਆਂ ਦੀ ਸਹਾਇਤਾ ਕਰਨਾ
19. ਮਹਿਲਾ ਆਜੀਵਿਕਾ ਪ੍ਰੋਤਸਾਹਨ
20. ਮਹਿਲਾ ਕਾਨੂੰਨਾਂ ਦੇ ਪ੍ਰਤੀ ਜਾਗਰੂਕਤਾ
21. ਕੰਨਿਆ ਭਰੂਣ ਹੱਤਿਆ ਵਰਗੇ ਸੰਵੇਦਨਸ਼ੀਲ ਮੁੱਦਿਆਂ ਲਈ ਜਾਗਰੂਕਤਾ ਗਤੀਵਿਧਿਆਂ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਪ੍ਰਤਾਪਭਾਈ ਸ਼ਾਹ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਦੇ ਸਾਬਕਾ ਵਿੱਤ ਮੰਤਰੀ, ਸ਼੍ਰੀ ਪ੍ਰਤਾਪਭਾਈ ਸ਼ਾਹ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਜਨਤਕ ਜੀਵਨ ਅਤੇ ਪੱਤਰਕਾਰੀ ਦੇ ਖੇਤਰ ਵਿੱਚ ਉਨ੍ਹਾਂ ਦੇ ਯੋਗਦਾਨ ਨੂੰ ਯਾਦ ਕੀਤਾ ਅਤੇ ਵਿਛੜੀ ਰੂਹ ਦੀ ਸ਼ਾਂਤੀ ਲਈ ਪ੍ਰਾਰਥਨਾ ਕੀਤੀ। ਸ਼੍ਰੀ ਮੋਦੀ ਨੇ ਦੁਖੀ ਪਰਿਵਾਰ ਪ੍ਰਤੀ ਆਪਣੀਆਂ ਸੰਵੇਦਾਨਾਵਾਂ ਪ੍ਰਗਟ ਕੀਤੀਆਂ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪ੍ਰਸਾਰ ਭਾਰਤੀ ਆਡੀਅੰਸ ਰਿਸਰਚ ਨੇ ‘ਨਿਊਜ਼ਔਨਏਅਰ ਰੇਡੀਓ ਲਾਈਵਸਟ੍ਰੀਮ ਗਲੋਬਲ ਰੈਂਕਿੰਗਸ’ ਜਾਰੀ ਕੀਤੀਆਂ
ਆਕਾਸ਼ਵਾਣੀ  ਦੀ 240 ਤੋਂ ਵੀ ਅਧਿਕ ਰੇਡੀਓ ਸੇਵਾਵਾਂ ਦਾ ‘ਨਿਊਜ਼ਔਨਏਅਰ ਐਪ’ ‘ਤੇ ਸਿੱਧਾ ਪ੍ਰਸਾਰਣ  ਕੀਤਾ ਜਾਂਦਾ ਹੈ, ਜੋ ਪ੍ਰਸਾਰ ਭਾਰਤੀ ਦੀ ਸਰਕਾਰੀ ਐਪ ਹੈ। ‘ਨਿਊਜ਼ਔਨਏਅਰ ਐਪ’ ‘ਤੇ ਉਪਲਬਧ ਆਕਾਸ਼ਵਾਣੀ ਦੀ ਇਸ ਸਟ੍ਰੀਮ ਦੇ ਸ੍ਰੋਤਾਗਣ ਵੱਡੀ ਸੰਖਿਆ ਵਿੱਚ ਹਨ ਜੋ ਨਾ ਕੇਵਲ ਭਾਰਤ ਵਿੱਚ, ਬਲਕਿ ਪੂਰੀ ਦੁਨੀਆ ਵਿੱਚ 85 ਤੋਂ ਵੀ ਅਧਿਕ ਦੇਸ਼ਾਂ ਵਿੱਚ ਅਤੇ ਵਿਸ਼ਵ ਭਰ ਦੇ 8000 ਸ਼ਹਿਰਾਂ ਵਿੱਚ ਵੀ ਹਨ।
ਇੱਥੇ ਭਾਰਤ ਦੇ ਇਲਾਵਾ ਉਨ੍ਹਾਂ ਸਿਖਰਲੇ ਦੇਸ਼ਾਂ ਦੀ ਵੀ ਇੱਕ ਝਲਕ ਪੇਸ਼ ਕੀਤੀ ਗਈ ਹੈ, ਜਿੱਥੇ ‘ਨਿਊਜ਼ਔਨਏਅਰ’ ਸਭ ਤੋਂ ਮਕਬੂਲ ਹੈ; ਦੁਨੀਆ ਦੇ ਬਾਕੀ ਹਿੱਸਿਆਂ ਵਿੱਚ ‘ਨਿਊਜ਼ਔਨਏਅਰਐਪ’ ‘ਤੇ ਉਪਲਬਧ ਆਕਾਸ਼ਵਾਣੀ ਦੀ ਸਿਖਰਲੀ ਸਟ੍ਰੀਮ ਦੀ ਵੀ ਇੱਕ ਝਲਕ ਪੇਸ਼ ਕੀਤੀ ਗਈ ਹੈ। ਤੁਸੀਂ ਇਸ ਦਾ ਦੇਸ਼-ਵਾਰ ਵੇਰਵਾ ਵੀ ਦੇਖ ਸਕਦੇ ਹੋ। ਇਹ ਸਾਰੀਆਂ ਰੈਂਕਿੰਗਸ 1 ਜੂਨ ਤੋਂ ਲੈ ਕੇ 15 ਜੂਨ, 2021 ਤੱਕ ਦੇ ਪਖਵਾੜੇ ਦੇ ਅੰਕੜਿਆਂ ‘ਤੇ ਅਧਾਰਿਤ ਹਨ। ਇਸ ਡੇਟਾ ਵਿੱਚ ਭਾਰਤ ਸ਼ਾਮਲ ਨਹੀਂ ਹੈ।
ਇਨ੍ਹਾਂ ਨਵੀਆਂ ਰੈਂਕਿੰਗਸ ਵਿੱਚ ਇੱਕ ਅਹਿਮ ਬਦਲਾਅ ਦੇ ਤਹਿਤ ਇਨ੍ਹਾਂ ਦੇਸ਼ਾਂ ਵਿੱਚ ‘ਨਿਊਜ਼ਔਨਏਅਰ ਐਪ’ ਦੀ ਮਕਬੂਲੀਅਤ ਦੇ ਅਧਾਰ ‘ਤੇ ਸੰਯੁਕਤ ਰਾਜ ਅਮਰੀਕਾ ਨੇ ਫਰਾਂਸ ਨੂੰ ਪੂਰੀ ਦੁਨੀਆ ਵਿੱਚ ਸਿਖਰਲੇ ਦੇਸ਼ ਦੇ ਰੂਪ ਵਿਸਥਾਪਿਤ ਕਰ ਦਿੱਤਾ ਹੈ ਜਾਂ ਪਿੱਛੇ ਛੱਡ ਦਿੱਤਾ ਹੈ। ਫਰਾਂਸ ਹੁਣ ਦੂਜੇ ਨੰਬਰ ‘ਤੇ ਹੈ। ਜਪਾਨ ਸਿਖਰਲੇ 10 ਦੇਸ਼ਾਂ ਦੀ ਸ਼੍ਰੇਣੀ ਵਿੱਚ ਸ਼ਾਮਲ ਹੋਣ ਵਾਲਾ ਨਵਾਂ ਦੇਸ਼ ਹੈ।
ਟੌਪ ਰੇਡੀਓ ਸਟ੍ਰੀਮਸ ਦੀਆਂ ਗਲੋਬਲ ਰੈਂਕਿੰਗਸ ਦੇਖਣ ਲਈ ਇੱਥੇ ਕਲਿੱਕ ਕਰੋ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਆਸ਼ੂਰਾ ਦੇ ਮੌਕੇ ‘ਤੇ ਇਮਾਮ ਹੁਸੈਨ  ਦੀ ਸ਼ਹਾਦਤ ਨੂੰ ਯਾਦ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਆਸ਼ੂਰਾ ਦੇ ਮੌਕੇ ‘ਤੇ ਇਮਾਮ ਹੁਸੈਨ  ਦੀ ਸ਼ਹਾਦਤ ਨੂੰ ਯਾਦ ਕੀਤਾ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ,
“ਅਸੀਂ ਇਮਾਮ ਹੁਸੈਨ  ਦੀ ਸ਼ਹਾਦਤ ਯਾਦ ਕਰਦੇ ਹਾਂ। ਉਨ੍ਹਾਂ ਦੇ ਲਈ, ਸੱਚ ਅਤੇ ਨਿਆਂ ਦੀਆਂ ਕਦਰਾਂ-ਕੀਮਤਾਂ ਤੋਂ ਵਧ ਕੇ ਹੋਰ ਕੁਝ ਵੀ ਮਹੱਤਵਪੂਰਨ ਨਹੀਂ ਸੀ। ਸਮਾਨਤਾ ਅਤੇ ਨਿਰਪੱਖਤਾ 'ਤੇ ਉਨ੍ਹਾਂ ਦਾ ਜ਼ੋਰ ਜ਼ਿਕਰਯੋਗ ਹੈ ਅਤੇ ਇਹ ਕਈ ਲੋਕਾਂ ਨੂੰ ਤਾਕਤ ਦਿੰਦਾ ਹੈ।”
https://twitter.com/narendramodi/status/1299921552536936448
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤਮਿਲ ਨਾਡੂ ਦੇ ਮੁੱਖ ਮੰਤਰੀ ਨਾਲ ਚੱਕਰਵਾਤ ਬੁਰੇਵੀ ਕਾਰਨ ਪੈਦਾ ਹੋਏ ਹਾਲਾਤ ਬਾਰੇ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤਮਿਲ ਨਾਡੂ ਦੇ ਮੁੱਖ ਮੰਤਰੀ, ਸ਼੍ਰੀ ਥਿਰੂ ਏਡਾਪੱਡੀ ਕੇ. ਪਲਾਨੀਸਵਾਮੀ ਨਾਲ ਉਨ੍ਹਾਂ ਦੇ ਰਾਜ ਦੇ ਹਿੱਸਿਆਂ ਵਿੱਚ ਚੱਕਰਵਾਤ ਬੁਰੇਵੀ ਕਾਰਨ ਪੈਦਾ ਹੋਏ ਹਾਲਾਤ ਬਾਰੇ ਗੱਲਬਾਤ ਕੀਤੀ।
ਇੱਕ ਟਵੀਟ ’ਚ ਪ੍ਰਧਾਨ ਮੰਤਰੀ ਨੇ ਕਿਹਾ, “ਤਮਿਲ ਨਾਡੂ ਦੇ ਮੁੱਖ ਮੰਤਰੀ ਸ਼੍ਰੀ ਥਿਰੂ ਏਡਾਪੱਡੀ ਕੇ. ਪਲਾਨੀਸਵਾਮੀ ਜੀ ਨਾਲ ਉਨ੍ਹਾਂ ਦੇ ਰਾਜ ਦੇ ਹਿੱਸਿਆਂ ਵਿੱਚ ਚੱਕਰਵਾਤ ਬੁਰੇਵੀ ਕਾਰਨ ਪੈਦਾ ਹੋਏ ਹਾਲਾਤ ਬਾਰੇ ਗੱਲਬਾਤ ਕੀਤੀ। ਕੇਂਦਰ ਤਮਿਲ ਨਾਡੂ ਨੂੰ ਹਰ ਸੰਭਵ ਮਦਦ ਮੁਹੱਈਆ ਕਰਵਾਏਗਾ। ਪ੍ਰਭਾਵਿਤ ਇਲਾਕਿਆਂ ’ਚ ਰਹਿ ਰਹੇ ਲੋਕਾਂ ਦੀ ਸੁਰੱਖਿਆ ਤੇ ਸਲਾਮਤੀ ਲਈ ਪ੍ਰਾਰਥਨਾ ਕਰ ਰਿਹਾ ਹਾਂ।”